Ikastetxeak bisitatzen | Etengabeko Hobekuntza\nDeja un comentario Publicado por Berrikuntza eta Hobekuntza. Tknika en 15/01/2013\nDagoeneko eskatu diguten ikastetxeak bisitatzen hasi gara.\n11-12ko ikasturtean jarri genuen ekimen hau martxan, zuzendaritza-taldeengana eta prozesuen jabeengana gehiago hurbiltzeko, horrela ikastetxe bakoitzaren premia espezifikoak hobeto ezagutzeko eta premia horiei erantzun hobea eman ahal izateko.\nHau esaten genuen, 11-12ko ikasturtearen Kalitate Planaren ebaluazioa 2012ko ekainaren 22an argitara eman genuenean: “bisitatu genituen 59 ikastetxeetako 183 pertsonarekin ari izan ginen gure kalitate-gaiei buruz, zuzenean, hitz egiten“.\nJoan den urtean gure helburua ahalik eta ikastetxe gehienekin egotea izan zen arren, haien lana eta gurea eta premiak kasu guztietan berdinak ez direla kontuan hartuta, hartu nahi gaituzten guztiei, laguntza espezifikoren bat eskatzen digutelako, egin nahi diegu aurten bisita.\nFormulario bat jarri dugu ikastetxeen eskura eta formulario horren bidez, prozesuak hobetzeko ekipoetan parte hartzea ez ezik, bisita egiteko eta lan-saio horretan landu nahi dituzten gaiak aurreratzeko ere eskatu ahal digute, beharrezkotzat jotzen badute.\nGai-zerrenda, bileraren iraupena eta parte-hartzaileak proposatzen ditu ikastetxeak eta Agentziatik haren eskaerei erantzuna ematen saiatuko gara.\nEskaera egiteko epea oraindik amaitu ez den arren, dagoeneko hasi dira bisitak. Urtarrilaren 7an lehen ikastetxea, Bilboko Zabalburu ikastetxea, bisitatu zen.\nInteresatuta bazaudete, premia baduzue eta oraindik egin ez baduzue, “Ikastetxeak blog“-aren zuen espazio pribatutik egiteko garaiz zaudetela gogorarazten dizuegu.\nHobetzeko ekipoei dagokienez, martxan jartzeari buruzko informazioa emango dizuegu.\nBuenas Prácticas, Comunicación\n← Visitando los centros\tCon Jorge Arévalo →


Blog bat idazten hasi nahi dut. Baina nondik hasiko naiz? | Azkue Fundazioaren Egunkaria\n2017(e)ko urtarrilak 20\nAdos, blog bat idazteak onurak ekar ditzake, bai arlo pertsonalean eta bai profesionalean, autonomoa, enpresa txiki zein handi batentzat. Horretaz konbentzituta, blog bat sortuko duzula erabaki duzu. Baina nondik eta zelan hasi? Gaurkoan zenbait gomedio; hasi aurretik kontuan hartu beharreko horietakoak…\nAurreko artikulu batean blog bat idaztearen onura eta idaztearen zergaitiaz aritu ginen. Horretatik abiatuta, konbentzituta bazaude, agian beste zalantza ugari sortu zaizkizu.\nZelan hasi? Nondik hasi?\nGaurkoan gomendio batzuk eskainiko dizkizugu, bloga sortu aurretik aztertu beharko zenituzkeen arlo batzuei buruzkoak.\n1. Zein izango da zure irakurlea?\nZure blogaren irakurle ideala irudikatu behar duzu zure buruan. Nori zuzenduko dizkiozu zure edukiak? Nolakoa gustatuko litzaizuke izatea zure irakurlea?\nZure blogak helburu bat dauka, jarraitzaile eta irakurleak lortu nahi dituzu. Norbaitentzat idatziko duzu, ezta? Nolakoa nahi duzu izatea norbait hori?\nIrakurle ideal hori irudikatuta daukazunean, errazagoa bilakatuko zaizu edukiak asmatzea, gaiak pentsatzea.\n2. Gaiak aztertu; zer gustatuko litzaioke irakurle ideal horri irakurtzea?\nBehin zure blogaren jarraitzailea nolakoa izatea pentsatuta daukazula, zein gai interesatuko zaizkion hausnartu behar duzu.\nGaien zerrendak egin, aktualitate eta uneko berrietara adi egon.\n3. Ideiak okurritzen zaizkizunean? Zerrendan apuntatu!\nBadakizu ezin duzula edozer gauzari buruz idatzi. Horretarako eman dituzu aurreko pausuak eta gaien zerrenda osotu duzu.\nBaina baliteke ideia berriak sortzea bidean. Batzuetan ideia horiek nahigabe, ez ustean eta beste baten harira sortuko zaizkizu. Oso erraz ahaztu edo galdu daitezke sortze prozesu horretan. Horregatik, burura datozenean, apuntatu; ez galdu! Agian artikulu txukun baten oinarria izan daitezke.\n4. Artikulu bakoitzean, ideia zehatz bat azaldu\nHau gomendio praktikoa da: artikulu bakoitzerako helburu eta mezu bat eta gako-hitz bat ezarri.\nBatzuetan, idazketa lanari ekiten diozunean, hainbat azpigai eta kontzeptu sortuko zaizkizu bidean. Baina idazten hasi baino lehen, finkatu artikulu horretan zehaztu nahi duzun mezua eta kontuan izan.\nBeraz, ez nahastu gai ezberdinak artikulu bakarrean: horrela hartzailea nahastuko duzu baita ere. Bidean sortu zaizkizun ideia horiek zerrendara eroan berriro ere.\nIkusten duzunez, batzuetan prozesu ziklikoa bilakatzen da.\n5. Artikuluaren egitura landu idazten hasi aurretik\nIdazten hasten bazara idaztearren, norabide zehatzik gabe, azkenean testua hitzen korapiloa bilakatuko da. Artikuluak idaztea ez duzu planteatu behar edukien produkzio amaigabe bat bezala. Horrela lan egiteak ez dauka zentzurik eta askoz nekagarriagoa bilakatuko zaizu.\nEta bai irakurleek eta bai interneteko bilatzaileek ez dute hori baloratuko. Baliozko edukiak eskaini behar dituzu.\nHorregatik, zure artikuluak idazten hasi aurretik, ondo zehaztu beharko duzu nola idatziko dituzun.\nHemen horretarako gako batzuk:\nArtikuluaren izenburuaren zirriborroa idatzi. Ideia nagusia izan daiteke eta gero aldatu dezakezu edo estiloa landu, baina hasteko oinarria izan daiteke.\nIdazkian zehar landu nahi izango dituzun ideia nagusiak finkatu, laupabost puntutan.\nHorren ondoren, edukia ondo azaltzeko ideia nagusi horiek azaltzeko landuko dituzun beste bi-hiru puntuak.\nHorrela ez zara idazten hasiko norabiderik gabe eta ibilbidea aurretik markatuta izango duzu.\n6. Hurbiltasuna adierazi\nBlogak zure barruak askatu, nolakoa zaren adierazi eta erakusteko aukera emango dizu. Eta puntu honetara heldu bazara, jarraitzaileekin harreman bat ezarri nahi duzulako da.\nZure idazkiak ez dira, beraz, inpertsonalak eta hotzak izan behar, agentzia bateko prentsa-oharrak balira moduan. Blogak idazmenaren bidez elkarrizketa sortzeko aukera ematen dizu.\nZu zaren modukoa zarena, horrela agertu: zure nortasuna, zure mintzatzeko modua, zure pentsamoldea. Eta bide batez, zure gaitasunak agertzeko baliabidea bilakatuko zaizu bloga: dakizuna, ezagutzen dituzun gaietaz idazteko, zure jakintza partekatzeko.\nBloga zure nortasun digitala osatzeko tresna bilakatuko da.\n7. Jarraitzaileari zure artikuluen irakurketa erraztu\nIrakurleak, zure blogaz gain, beste hamaika jarraitzen ditu. Zergatik hartuko ditu minutu batzuk zureari tartea eskaintzeko? Interesgarria iruditzen zaiolako. Eta interesgarria dela pentsarazteko, bere atentzioa deitu behar duzu.\nHau lortzeko hemen dituzu gomendio batzuk:\nIzenburua erakargarria izatea.\nAzpitituluak interesa piztea.\nParrafoak ez izatea luzeegiak.\nAzalpenak emateko zerrendak egin.\nEsaldi bakarreko parrafoak egin.\nEstekak, bai zure blogaren beste edukietara eta bai beste gune batzuetara.\nKontuan izateko beste ohar bat: interneten, irakurleek irakurri baino, eskaneatu egiten dugu. Beraz, eskaneo hau erraztu behar duzu: ez izatea testu monotonoa itxura aldetik.\n8. Hasieratik aukerak aprobetxatu: aukeratuko duzun izenburuan arreta jarri\nHorrela da; irakurlea izenburuarekin konkistatu behar duzu. Hor dago klik egin eta zure artikuluaren edukia zabaldu eta paso egitearen arteko aldea.\nBeste hamaika edukiekin lehian zaude, bai doakoak direnak eta ordainpeko publizitatearen bitartez bilatzaileen lehenengo postuetan kokatzen direnak baita ere.\nBeraz, zure irakurle potentzialaren begietara heltzen den lehenengo inpaktoa hori izango da: artikuluaren izenburua; eta ezin duzu aukera hori galdu.\nIrakurleak hiri segundu baino gutxiagotan erabakiko du ea zure izenburuan klik egingo duen edo ez.\nBeraz, irakurle horren atentzioa deitzeko, zure artikuluaren titularra edo izenburuak ideia hauek bildu beharko lituzke:\nZer eskaintzen dit? Onura bat adierazi.\nGaiak interesa dauka niretzako une honetan?\nHitzak eta aditzak ondo aukeratu: ekintza, pasioa adierazten dituzten aditz eta adjetiboak atentzioa deituko dute.\nAdibide batzuekin praktikan jarriko dugu guzti hau?\nPentsatu une batez hemen agertzen diren izenburu hauetan:\nEuskal Herriko musikari onenen zerrenda ikusi.\nAdos, badakigu gutxi gora behera zeri buruz izango den artikulua.\nEuskal Herriko musikari onenak: harrituta geratuko zara lehenengo postuetan zeintzuk dauden dakizunean!\nErrenta aitorpena egiteko aholkuak.\nInformatiboa bada, badakizu zeri buruz den.\nErrenta aitorpenean gutxiago ordaindu nahi? Hemen jarraitu beharreko aholkuak.\nZalantzarik gabe honetan sakatuko zenuke.\n9. Eta bukaeran? Hurrengo ekintza proposatu behar diozu.\nIrakurlea konkistatu eta zure artikuluaren bukaeraraino heldu bada, beste zerbait eskaini beharko diozu; eta bide batez egitea proposatu baita ere.\nErlazionatutako beste eduki batzuen zerrenda.\n“Atsegin dut” egitea.\nArtikulua sare sozialetan partekatzea.\nZure buletina jasotzeko izena ematea.\nEskatu nahi diozun hori idatzi behar duzu, argi eskatu eiozu zer nahi duzun berak egitea. Eta horretarako baliabideak erraztu: ekintza erraza eta egiteko azkarra izatea.\n10. Hasierarekin bukatzearen artea\nZure artikuluaren sarrera erabaiorra da. Irakurriko den lehenengoa izango da. Irakurleak atsegin ez badu, ez du aurrera jarraituko. Beraz, arreta jarri behar da hau sortzerakoan.\nSarrera ahalik eta erakargarriena sortzeko gako bat: bukaeran idaztea, behin artikulu osoa idatzita daukazunean.\nHorrela, mamia sintetizatu eta toke bikaina idazteko baliabideak izango dituzu.\n11. Blog batean idaztea benetan itzela da!\nEmaitza zoragarria da, baina hau lortzeko gauza bat beharrezkoa da: praktika. Lana da, zalantzarik gabe, egunez egun hazten doana, emaitzak lortzen dituena.\nBaina praktika eta ekitea ezinbestekoa da. Edozein beste jarduera moduan, errepikatzea, ekitea eskatzen du.\nArtikulu bakoitza erronka berria bezala planteatu. Aukera berri bat.\nLaburbilduz, praktika polita da blog batean idaztearena. Ez da akademikoegia eta sarritan dibertigarria suerta daiteke.\nEkin eta ekin, hor dago gakoa.\nEta landutakoa jarraituz, badakizu, artikulu hau atsegin izan baduzu edo praktikoa iruditu bazaizu, zabaldu eta sare sozialetan partekatu! Mila esker!\nblog bat idatzi blog bat idazten asteko gomendioak blogintza idazketarako gakoak\nZelan aurre egin blog baten lehenengo artikulua idazteari?


Durango ezagutu - Lege oharra\nLege abisu honek (aurrerantzean “Lege Abisua”) Interneteko http://www.durango-ezagutu.eus atariaren (aurrerantzean “Web gunea”) erabilera arautzen du. Web gunea: Durangoko euskararen atariarena. Helbidea: Barrenkalea 17, 1, 48200, Durango, Bizkaia. IFK: P4803400C.\nNormalean, Durangoko Udalaren eta web gunean dauden zerbitzu telematikoen erabiltzaileen arteko harremanak, Espainiako legeria eta jurisdikzioaren menpe daude.\n1.- Web orrien jabetza intelektualeko eskubideak, diseinu grafikoa, logoak, argazkiak, bideoak eta kodeak Durangoko Udalarenak dira. Beraz, debekatuta dago horiek kopiatu, banatu, publikoki erakutsi, eraldatu edo web orrien edukiarekin egin daitekeen edozer egitea, iturriak aipatzen badira ere, Durangoko Udalaren baimen idatziarekin izan ezik. Enpresaren web orrietan dauden edozein motako izen komertzial, marka edo zeinu guztiak euren jabeenak dira eta legeak babesten ditu.\n2.- web gunetik deskargatu daitezkeen doako edukiak, testuak, artxiboak eta abar Creative Commons Aitortu-PartekatuBerdin 3.0 lizentziapean daude.\n4.- Azkenik, erabiltzaileak Durangoko Udalaren baimena dauka babestutako sorkuntza intelektualak, edukiak eta aktiboak (eskubide esklusibodunak edo gabeak) ikusteko, inprimatzeko, kopiatzeko eta disko gogorrean edo bestelako euskarri batean gordetzeko, baldin eta helburua pertsonala eta pribatua bada, banatzeko edo merkaturatzeko asmorik gabea; betiere, aipatu eskubideak eta edukiak ezin dira aldatu edo deskonpilatu. Erabilera pertsonal hori bidezkoa da hemen aipatu egile eskubideak eta jabetza industrialeko eskubideak errespetatzen badira; alde horretatik, erabiltzaileak ez du lizentziarik jasotzen.\n1.- Erabiltzaileak legearen arabera erabiliko ditu web gune honetako zerbitzuak, errespetuz eta hirugarrenei kalterik sortzeko asmorik gabe. Durangoko Udalak eskubidea du erabiltzaileen komentarioak ezabatzeko, baldin eta pertsonen duintasunaren kontrakoak baldin badira edota diskriminatzaileak, arrazistak edo iraingarriak baldin badira. Nolanahi ere, web gunearen erabiltzaileek adierazitako iritzien ardura eta erantzukizuna berena da eta ez Durangoko Udalarena.\n2.- Cookien erabilera. Durangoko Udalak cookie-ak erabili ahal izango ditu erabiltzaileen nabigazioa pertsonalizatzeko eta errazteko. Cookie-ak erabiltzaile anonimo bati eta bere ordenagailuari lotzen zaizkio eta ez dute erabiltzaile horren datu pertsonalik atzemateko erreferentziarik ematen. Erabiltzaileak aukera izango du bere nabigatzailea konfiguratzeko, cookie-ak onar ez ditzan.\n3.- Zerbitzuaren dohaintasuna. Web guneak ematen dituen zerbitzu guztiak doanekoak dira. Inoiz ordainpeko zerbitzuren bat balego, garbi adieraziko da dagokion orrian zein den bere prezioa, zein zerga diren aplikagarriak eta abar.\nDatu Pertsonalen Babeserako 15/1999 Lege Organikoan (abenduaren 13koa) ezarritakoaren arabera, Durangoko udalak zera jakinarazi nahi dio erabiltzaileari: badagoela fitxategi automatizatu bat, Durangoko Udalak norberarentzako eta bere erantzukizunpean sortutakoa, datu pertsonalak gordetzeko. Helburua erabiltzailearekiko harremana mantendu eta kudeatzea da, baita informazio-lana egitea ere. Baldintza orokor horiek onartzeko unean, Durangoko Udalak bere zerbitzuak emateko behar dituen datuak eskatuko dizkio erabiltzaileari.\nDurangoko Udalaren helburua erabiltzailearekiko harremana mantendu eta kudeatzea da, baita informazioa ematea ere.\nGure zerbitzuetako batzuk adin txikikoei zuzenduta egotekotan, Durangoko Udalak guraso edo tutoreen adostasuna eskatuko du datu pertsonalak hartzeko, edo hala badagokio, datuen tratamendu automatizaturako. Beste norbaiti datuak uztea Durangoko Udalak ez dizkio beste inori erabiltzaileen datuak utziko.\nErabiltzaileari jakinarazi behar zaizkio datu pertsonalen babesari buruzko baldintzak eta Durangoko Udalak helburu horretarako darabilen tratamendua. Atarian ematen diren zerbitzu batzuek baldintza bereziak eta aurreikuspen espezifikoak eduki ditzakete Datu Pertsonalen babesari dagokionez.\n1.- Durangoko Udalak ez du bere gain hartzen gerta daitezkeen edozein motatako kalteren erantzukizuna: edukietan izan daitezkeen hutsune edo akatsak, web gunea une jakinen batean atzigarri ez izatea, birus edo bestelako programa informatiko kaltegarrien zabalpena…\n2.- Durangoko Udalak eskubidea du web gunearen edukiak aldatzeko edo kentzeko eta, baita ere, zerbitzua eteteko denboraldi batez edota behin betiko.\n1.- Erabiltzaile berri bat erregistratzerakoan Durangoko Udalak biltzen dituen datu pertsonalak edota zerbitzuren bat emateko biltzen dituenak indarrean dagoen legearen arabera erabiliko ditu. Durangoko Udalak ez ditu horrelako datuak inorekin konpartituko eta are gutxiago salduko.\n2.- Erabiltzaileek beren nortasunari buruz ematen diguten informazioa egiazkoa, zehatza eta osoa izango da. Erabiltzaileak bermatu behar du datuak egiazkoak direla\n3.- Erabiltzaileak edozein momentutan eska dezake bere datuak Durangoko Udalaren erregistroetatik ezabatzea. Horretarako, nahikoa izango du euskera@durango-udala.net helbidera mezu bat bidaltzea, bere nahia adieraziz\nGarapena eta diseinua iametza interaktiboa


Bilaketa berria Mota: Bat-bateko bertsoaldia Aldizkako Ekitaldia: Lizardi Saria (22. 1998. Zarautz)\n1998-09-04 Zarautz Sariketa [Bertsoa] / Ainhoa Agirreazaldegi, Nahikari Gabilondo Zure nabigatzaileak ezin du audio elementua erabili.\nNeurria: Zortziko handia (hg) / Lau puntuko handia (ip) Lana: Binaka gaia-emanda Jarritako gaia: Lanerako gogoa, grina edo irrika pizten duen pastilla asmatu omen dute Ameriketan. Kokapena: XDZ - Xenpelar Dokumentazio Zentroa\n1998-09-04 Zarautz Sariketa [Bertsoa] / Estitxu Eizagirre, Ixiar Eizagirre Zure nabigatzaileak ezin du audio elementua erabili.\nNeurria: Zortziko handia (hg) / Lau puntuko handia (ip) Lana: Binaka gaia-emanda Jarritako gaia: Uda honetako gaia izan dugu dopinarena, Tourrean hasiz geroztik atertu gabe dabilena, dena susmagarri bihurtzeraino. Bertsolaritzara ere iritsi omen da susmo gaiztoa; bertsolari batzuk dopatu egiten omen dira bertsoak errazago botatzeko edo. Zein da zuen iritzia, ustea, susmoa edo dena delakoa. Kokapena: XDZ - Xenpelar Dokumentazio Zentroa\n1998-09-04 Zarautz Sariketa [Bertsoa] / Ainhoa Agirreazaldegi Zure nabigatzaileak ezin du audio elementua erabili.\nNeurria: Hamarreko handia (hg) / Bost puntuko handia (ip) Lana: Bakarka gaia-emanda kartzelako-lana Jarritako gaia: Kartzelako gaia: Iragarki bat dator egunkarian, hauxe dioena: "Afrika. Primerako gidari bat behar dugu, paterak Europara fundamentuz eramango dituena; dirua ez da arazo". Kokapena: XDZ - Xenpelar Dokumentazio Zentroa\n1998-09-04 Zarautz Sariketa [Bertsoa] / Estitxu Eizagirre Zure nabigatzaileak ezin du audio elementua erabili.\n1998-09-04 Zarautz Sariketa [Bertsoa] / Iñigo Mantzizidor "Mantxi" Zure nabigatzaileak ezin du audio elementua erabili.


[Egoeraren Azterketa] Krisiak neurri handiagoan astindu ditu lan prekarioenak — Manu Robles Arangiz Fundazioa\n[Egoeraren Azterketa] Krisiak neurri handiagoan astindu ditu lan prekarioenak\nEgoeraren Azterketa hau erabat baldintzatuta dator covid19ak eragin duen krisiagatik. 2020. urte honetan, aurrekaririk gabeko krisi sanitario, ekonomiko eta sozial bati aurre egin behar izan diogu, eta oraindik ere bizitzen ari garen bigarren olatu honek gogor astintzen jarraitzen gaitu. Hirugarren hiruhilekoko datuak sakonago aztertu diren arren, ezin da alde batera utzi gaixotasun honek urte osoan izan duen eragina, batez ere bigarren hiruhilekoan.\n(Dokumentu osoa irakurri)\nPandemiaren eragina oso gogorra izan da HEHko ekonomian. Apirileko eta maiatzeko konfinamenduneurriek ekonomia izoztea eragin zuten, eta horrek BPGaren beherakada eta enpleguaren suntsiketa izugarria ekarri zuen. Deskonfinamenduak eta udako hilabeteek emaitza txar horiek arindu dituzte, baina covid19aren aurreko zenbakietatik oso urrun gaude. Gainera, aurreikuspen guztien arabera, ekonomiaren susperraldia ez da hasieran esaten zen bezain azkarra izango.\nHori guztia defizit eta zor maila oso altuetan, eta datozen hilabeteetan nabarmen igoko direnak, batez ere diru-bilketaren jaitsieraren ondorioz. Egoera honetan, Europatik etorriko diren diru-laguntzek handitu egingo dituzte zor maila horiek eta datozen urteetan zailtasun ekonomikoak eta erreformak jasango ditugula gero eta argiagoa da, momentuan ikusten ari garen moduan.\nAurrekaririk gabeko BPGaren beherakada\nDuela urtebete, aurreko Egoeraren Azterketan, gertatzen ari zen dezelerazio ekonomikoaz ohartarazi genuen, ez bakarrik HEH mailan, baita maila globalean ere. Munduko eta Europako BPGaren aldakuntza-tasek ez zuten aurreko urteetan bezala aurrera egiten. Krisi berri bat zetorrela ere esaten zen. Hala ere, inork ez zuen pentsatzen covid19 bezalako birus batek horrelako krisi sanitario, ekonomiko eta sozial bortitz bat eragin lezakeela, munduko herrialde gehienei eragingo ziena.\nAurreikuspen ekonomikoak: pandemiak baldintzatuta\nOso zaila da aurreikuspen ekonomikoei buruzko azterketa zehatza egitea, covid19aren aurrerapenak berak baldintzatzen baitu bilakaera ekonomikoa. Bigarren hiruhilekoaren ondoren susperraldi azkarra iragartzen zen, baina irailetik aurrera izandako bigarren olatuaren ondorioz, aurreikuspenak beherantz berrikusi behar izan dira, eta espero ziren hazkunde-datu positibo horiek ez dira hain onak 2021erako\nIngurune ekonomikoak lan-merkatuaren krisi itzela ekarri du. Nabarmendu behar da 2020ko hirugarren hiruhilekoari dagozkion datuek kontuan hartu behar dutela bigarren hiruhilekoan eta lehenengoaren zati batean ekonomiak izandako hondoratzea, horrek lan merkatuan izan duen eragina barne, beraz, hiruhilekoen arteko alderaketa oro alboratua izan daitekeela. Horregatik, datuak covid19ak eragindako krisiaren aurreko balioekin alderatu behar dira.\nPentsioak: baxuak eta genero-arrakala agerikoa


Borja Etxeberria (UztaldiBIOK): "Hau bukatzerakoan, agian jendea konturatuko da bertakoaren garrantziaz"\nBorja Etxeberriak nekazaritza ekologikoan lan egiten du, Lizarran. Bere produktuak kontserberetara eta dendetara bideratzen ditu UztaldiBIOKek eta horregatik ez dute momentuz atzerakada handirik nabaritu.\nHiru nafarrek konfinamenduaren eragina aztertu dute munduko hiru herrialdetatik\nCOVID19a gaixotasunak hainbat herrialdetan harrapatu ditu Nafarroako hainbat herritar. Haietako hiruk euren esperientzia kontatu digute Nafarroa Gaur saioan.\nKatrin Ginea (Geltoki): "Gertuko ekoizpenari laguntzeko zabaldu dugu aste honetan azoka"\nKoronabirusaren krisiaren ondorioz, hainbat tokiko azoka debekatu egin ziren. Hala ere, hainbat hererik eta erakundek azokak antolatzeko erabakia hartu dute segurtasun neurri zorrotzak beteta. Geltoki izan da horietako bat, eta beren testigantza jaso dugu.\nCOVID19arekiko hainbat herrialdetan hartutako jarrerak aztergai izango ditugu\nHainbat nafarrek egoera beste herrialde batzuetan nola bizi duten azalduko digute eta COVID19ak tokian tokiko ekoizleak nola eragin dien ezagutuko dugu lehen eskutik.\nKoronabirusaren ondorioz, hirugarren pertsona bat hil da Nafarroan\nCOVID19aren krisiak eragindako ondorioak dira Nafarroako gaurkotasuneko gai nagusia. Koronabirusaren ondorioz, langileak izango dira ondorio larrienak jasango dituztenak. Euskara arloan eta gaia erabat aldatuz, bertako hizkuntzaren plan estrategikoaz mintzatu gara Mikel Arregi Euskarabideako zuzendariarekin.


“Berdintasunean hezi daitekeenaren adibide garbia da Skolae” • ZUZEU\n“Berdintasunean hezi daitekeenaren adibide garbia da Skolae”\n“Berdintasunean hezi daitekeenaren adibide garbia da Skolae” –\nMalen Aldalurrek Klitto! agerkarian.\nSkolae izeneko Nafarroako hezkidetza programaren eta Eusko Jaurlaritzako Hezkuntza sailaren II. Hezkidetza planaren diseinuan parte hartu du Marian Moreno (Leon, 1964) irakasle, idazle eta hezkidetzan adituak. Orain, Skolae hezkidetza programa prestatu izanagatik Nafarroako Justizia Auzitegi Nagusiak deklaratzera deitu du beste lau aditu eta irakasleak trebatzen ari diren bost lagunekin batera. Plataforma Nacional 18M taldeak eta guraso talde batek jarri zuten Skolaeren kontrako salaketa.\nNola deseraikitzen da matxismoa ikasgeletatik?\nHezkidetzarekin deseraikitzen da; feminismoa ikasgeletara eramanez eta berdintasuna transbertsalki landuz ikasgai guztietan, espazio guztietan, zentroen antolakuntzan… hezkuntza komunitateari dagokion denean. Egia esan, legea betetzea bezain erraza da. Izan ere, Espainiar Estatuan hainbat lege organiko ditugu berdintasuna geletan lantzera behartzen gaituztenak.\nNola landu ikasgaiak ikuspegi feministatik?\nIkasgai guztietan daude transbertsalki ikuspegi feministatik landu daitezkeen gaiak. Horrela lantzen da emakumezkoen eta gizonezkoen arteko berdintasuna. Garrantzitsua da hezkidetzako gako batzuk kontuan izatea, eta horiek ikasgai guztietan aplikatzea: emakumeen ikusgaitasuna bultzatzea eta arlo guztietan egindako ekarpenak aintzat hartzea; hizkuntzaren erabilera inklusiboa erabiltzea; maskulinitate berdinzaleak eta feminitate ahaldunduak bultzatzea; LGTBfobiaren aurka egitea; gatazkak modu baketsuan konpontzen ikastea; genero estereotipoak erradikatzea; autonomia pertsonala berdintasunetik lantzea; pertsonen zaintza azpimarratzea; enpatia lantzea; indarkeriaren aurkako jarrerak bultzatzea… Hau da, hezkidetzan adituak diren pertsonek erraztutako materialen eta estrategien bitartez, ikasgai guztietan aurkitu beharko genuke ikuspegi feminista txertatzeko modua.\nZein ondorio ditu ikuspegi feminista ez txertatzeak?\nIkuspegi feminista ez txertatzearen ondorioak egunero ikusten ditugu ikasgeletan, kalean, albistegietan… Gizarte matxista batean bizi gara: manadako kideak kalean egotea ahalbidetzen duen gizarte batean; soldata arrakala ahalbidetzen duen gizarte batean; berdintasun falta eta kristalezko sabaia dauden gizarte batean. Kontuan izan behar da gure kaleetatik dabilen jende oro pasa dela hezkuntza sistematik, horregatik da hezkuntza sistema garrantzitsua berdintasuna errotzeko. Ez da egun batetik bestera egin daitekeen lan bat, denbora eskatzen duen lan bat da, baina etorkizunean fruituak emango dituena. Merezi du gizarte hobeago eta berdinzaleago bat lortzeko lan egiteak.\nUste duzu jende guztia gai dela berdintasunean hezteko?\nBerdintasunean hezteko behar den lehen gauza formakuntza da, beharrezkoa da berdinzaletasun hori nork bere barruan izatea. Pertsona bat berdinzalea denean, transmititu egiten du, eta, ondorioz, berdintasunean hezten du. Beraz, edonork ezin dezake berdintasunean hezi, batzuek ideologia matxista dutelako eta horiek transmititzen dutena ezberdinkeria eta bereizketa delako. Bazterkerian oinarritutako ideiak dituzten zentroek ezingo dute inoiz berdintasunean hezi, arrazista den inork justizian eta inklusioan hezi ezin duen bezala.\nNola lortu irakasleak kontzientziatzea?\nIrakasleen parte hartzea bermatzeko beharrekoa da formakuntza. Jakina da formakuntzak irakasleen begirada aldatzen duela, hau da, berdintasunean hezten ez duen irakaslearen arazoa ez da matxista dela bere osotasunean, baizik eta, ez duela horren inguruan inoiz hausnartu. Beraz, bereizkeriaren aurrean lan egiteko garrantzitsuena identifikatzea da, eta hori da formakuntzaren bitartez egiten dena. Irakasle asko daude hezkidetzan formakuntza jaso dutenak eta ia guztiei balio izan die begirada aldatzeko. Irakasle horiek dira berdintasunaren alde lan ikaragarria egiten ari direnak. Formakuntza, formakuntza eta formakuntza, hori da gakoa. Pena da formakuntza hori ez dela hasieratik ematen, unibertsitatetik. Horrela, gerora, ez lukete beraien denbora librea sakrifikatu beharko.\nZein ardura dute hezkuntzako goi kargu politikoek?\nArdura guztia dute, izan ere, beraien esku dago legeak egitea, arauak sortzea, ikuskatzea eta irakasleak heztea. Dena dute eskura berdintasuna hezkuntzan lehentasun bihurtzeko. Ez bakarrik tiritak jarri eta berdintasunez barnizatzeko, baizik eta berdintasuna benetan hezkuntzaren buruan jartzeko.\nArazoa da goi kargu askok ere formakuntza eta sentsibilizazioa behar dutela, jende guztiak bezala. Kargu guztiak dira pertsonak, beraien pisuekin, beraien bizi esperientziekin eta beraien genero motxilekin. Horregatik da garrantzitsua genero ikuspegia duen jendea hezkuntzako goi karguetara iristea, beharrezkoa da norbaitek hezkidetza bulegoetatik gidatzea. Izan ere, horrela, estrategia eta bitarteko guztiak izango ditu hezkidetza egunerokoan eskola guztietako ikasgeletara eramateko, modu sistematizatu eta orokor batean.\nNola eragiten dute hezkidetzan, esaterako, familiak eta aisialdiak?\nPertsonen sozializazioa askotarikoa da, hau da, hezkuntza eremu ugarik ukitzen dute. Familia horietatik garrantzitsuenetako bat da, izan ere, sozializatzeko lehen gunea izaten da familia gehienentzat. Dena den, familia ez dago legez derrigortua berdintasunean heztera eta ikasleek eskubidea dute berdintasunean heziak izateko, baita euren familia sexista bada ere. Egokiena litzateke familia eta eskolaren artean kolaborazio batera iristea, eskolan landutakoa etxean indartuz. Aisialdiari dagokionez, jende guztia berdintasun irizpideetan janztean datza, horrela bere egunerokoan bereizkeria elementuak ibili arren, sexismoa zer den argi izan dezan. Hau da, errealitatea genero ikuspegitik aztertzean dago gakoa, eta horrela modu kritikoan sozializatzera ikastean.\nAurretik aipatu duzu ikasgeletan berdintasuna sustatzea derrigorrezkoa dela.\nBai, derrigorrezkoa da, legeak behartzen gaitu. Falta dena arduradun politikoen ausardia da, legea osotasunean betearazteko. Nafarroako Skolae programa da adibide garbia, derrigorrezko programa bat da, formazioarekin, baliabideekin, material eta estrategiekin. Skolae da berdintasunean hezi daitekeenaren adibide garbia, baina horretarako aurre egin behar zaio gizartearen zatirik atzerakoienari. Izan ere, berdintasuna lortzearen trukean, euren pribilegikoak galtzeko beldur dira. Prentsa sentsazionalistak ere ahotsa eman die, gure lan pausatu eta serioaren gainetik. Horrelako gizartea daukagu, nahiago ditu oihuak profesionaltasuna baino. Hezkuntza arduradunek legea euren alde dute, ez da derrigortze kontu bat, ilegala ez izatea da kontua.\nDuela hilabete batzuk Eusko Jaurlaritzak aurkeztutako II. Hezkidetza Planaren inguruko erreportajea idatzi zuen Malen Aldalurrek Argian. Erreportaje horretarako elkarrizketa egin zion Marian Moreno hezkidetza gaietan adituari, eta, orain, Klitto!n jaso ditu Morenok elkarrizketan esandako hainbat kontu.\nberdintasuna, hezkuntza, skolae\n[Txiorik Onena] 2019ko 26. astea\n2 pentsamendu ““Berdintasunean hezi daitekeenaren adibide garbia da Skolae””-ri buruz\nYestabaida 2019-07-04 17:29\n“Horregatik da garrantzitsua genero ikuspegia duen jendea hezkuntzako goi karguetara iristea, beharrezkoa da norbaitek hezkidetza bulegoetatik gidatzea.”\nAzken portu 2019-07-04 17:42\nZe arrazoi duen andere honek! Gure heziketan ikuspegi feministaren gabezia ikaragarria izan da eta ez bakarrik Nafarroan.\nBere garaian heziketa hori jaso izan balu, Hasier Etxeberriak ez zion horrelako galderarik egingo beste andere hari. Eta ikuspegi feministaz jantzita, Santi Leonek ez zion kargu hartuko. Eta gabeziak esplikatzen du zenbait euskal intelektual sensible asaldatu zituzten kritikak.\nZorionez hurrengo belaunaldiek ez dute akats berbera egingo. Horretarako ekarri digute jakintsu bat Leondik.


Hasi da Prototipoak topaketa Azkuna Zentroan - Deia\nHasi da Prototipoak topaketa Azkuna Zentroan\ndeia.eus 01.06.2021 | 19:51\nBILBO. Gaur goizean, ekainak 1, hasiera eman zaio Azkuna Zentroak jasoko duen 'Prototipoak. Forma Artistiko Berrien Nazioarteko Topaketa' izeneko ekimenari. Topaketa ekainaren 5era arte ospatuko da, eta bertan ikusizko arteei, argazkilaritzari, zinemari, arkitekturari edo performanceari lotutako zortzi proiektu aurkeztuko dira.\nFernando Pérez Azkuna Zentroko zuzendaria, eta Rosa Casado artista arituko dira komisariotzan. Gaur goizean zabaldu dute topaketa, bienal honetan parte hartzen duten sortzaileekin batera: Sra. Polaroiska, José Ramón Ais, Diego Sologuren & Sébastien Tripod, Maider López, Laida Lertxundi & Ren Ebel, Elssie Ansareo, Elena Aitzkoa eta Amalia Fernández. Bere proiektuek Zentro osoa hartzen dute egun hauetan: Terrazatik Auditoriora, Atrio edo Lantegia, Azkuna Zentroko ideien laborategia.\nProposamen horietako batzuk aurretik garatu dira eta orain emaitzak aurkezten dituzte. Horixe da Maider López artistak garatutako ekintzaren kasua.joan den apirilean eta hainbat astetan zehar pertsonaia bat infiltratu zuen Bilboko espazio publikoan. Egunero ordu berean ibilbide bera egiten zuen pertsona bat zen, eta auzoko iruditeriaren parte bihurtu da. Edo José Ramón Aisen proiektua: asteetan zehar erakunde publikoetako teknikariekin batera egin du lan terrazako zuhaitzen lerrokatzea prestatzeko. "Egun hauetan, proposamen horiek guztiak eta sortzaile horiek guztiak Zentroan elkartuko dira, leku berean, askotariko iruditeriatatik egunerokotasunarekin bat egiteko", gogorarazi du Fernando Perezek.\nKasu batzuetan, Prototipoakek zentroan dagoeneko gertatzen ari diren proposamenak birkonfiguratzeko esparru gisa jarduten du, Elena Aitzkoak Lantegian egindako Lendia Song erakusketaren kasuan bezala. Beste batzuetan, hurrengo hilabeteetan aktibo jarraituko duten eta emaitzak aurreikusi ezin diren prozesuetarako abiapuntua da, esate baterako, terrazako zuhaitzen lerrokatzea edo fatxadako biotopoa.


Ezkaba | Nire Aitaren Etxea\nEZKABAKO PRESOEK OLAETXEA GOTZAIARI BIDALI ZIOTEN ESKER ONEKO GUTUNA\notsaila 25, 2015 egilea: martinzabalza Utzi iruzkina\nAlfonso XII.aren Gotorlekua, San Kristobal edo Ezkaba mendian\nAtzo esan genuenez (Marzelino Olaetxea, preso politikoen defendatzailea), hurrengo sarreretan, Olaetxea gotzaiaren artxibategi pertsonaleko zenbait agiri osorik plazaratuko genituen, gure protagonistak Nafarroako preso politikoen alde egin zuena frogatze aldera.\nOlaetxeak gotorlekura 1940ko irailaren 24an egin zuen bisita zela eta, Ezkaba mendiko presoek Iruñako Gotzaiari bidalitako gutunatik hasiko gara (Mensaje enviado por los reclusos de San Cristóbal al Excmo. e Ilmo. Señor Obispos de Pamplona, con ocasión de su visita a la Prisión-Fortaleza el 24 de septiembre de 1940, día de Nuestra Señora de la Merced). Honela esaten du hitzez hitz (itzulpena geurea da):\nGotzai Jauna: Jaun txit prestua, zerua ukitzeraino altua den berorren duintasunagatik eta gure garraztasuna partekatzeko eta leuntzeko guregana ekarri duen kristau apaltasunagatik, bi aldiz da txit prestua.\nGotzai Jauna: Jaun txit prestu horri adeitasunezko eta maitasunezko mezu bero bat emateko eginbeharra daukat. Eta, hala egiterakoan, neure espetxekide guztien izenean hitz egiten dut; hemen presente daudenen izenean; bularrean, bihotzaren gainean, esker oneko lore bat -arima onek esparru honen harrietatik har dezaketen bakarra- zeramatela kartzelatik atera zituztenen izenean; eta baita hildakoen izenean ere hitz egiten dut, zeinak Jainkoak askatu baitzituen eta zeinen arimei gaur gure artean egoten utziko baitzien…\nDenok, bagaudenok eta bazeudenak, gizakiei egiten ahal zaien onurarik handiena egiteagatik -zoritxarran maitatu eta lagundu- Jaun txit prestu horrekin gaude zorretan.\nBaina, bereziki, Jaun txit prestu horrekin eskerrak emateko ezin ihartuzko zor gozoa daukatenak zorigaiztoko HIRUGARREN BRIGADAko lagunak dira, bizitzan zigor bikoiz baten zama bikoitzak lurperatuta baitzeuden. Jaun txit prestu horri esker, HIRUGARREN BRIGADA ez da jadanik existitzen… Inolako indar materialik mugi ezin zuen zigor bikoitzaren zama bikoitza Jaun txit prestu horren giza maitasunak, kristau-maitasunaren izpiritu indarrak, jaso du.\nHonela, salbagaitzak ziruditenak salbatuak daude. Asko beraien etxeetara itzuli dira, eta oraindik hemen direnak, gainontzeko presoen baldintza berberetan, agian gertu den askapenaren ordua itxaroten dute… Halakoa da Jaun txit horrek egindako lana; gu guztiok, gaudenok eta gure artean ez daudenek, txanponez txanpon, hau da, maitasuna maitasunaren truke itzuliz besterik ezin dugu ordaindu. Maitasun horrek, lege sakratu baten moduan, ona egiteko bizitzera behartzen gaituela ahaztu gabe. Jaun txit prestu hori bizi den bezala eta, bere adibidea jarraituz, gizakiak bizi daitezela nahi duen bezala.\nHona hemen, Gotzai Jauna, jardunaldi handi honetan Jaun txit prestu horri eman behar diodan mezua; San Kristobalen bi festaburu elkartzen dituen jardunaldi honetan: Mesedeetako Ama Birjinaren eguna eta hainbeste itxaron eta desiatu den Jaun txit horren bisitarena.\nMezu honen esker on testigantza gure Kaperau Jaunei luzatu nahi eta behar diegu ere, une guztietan kontsolamendua eta babesa eman baitigute; Karitatearen alabei, borondatez gurekin gatibualdia partekatzen dutenak eta beraien pairamenarekin leuntzen dutenak; gure Zuzendari Jaunari, diziplinaren gogortasuna ontasunaren aringarriarekin anaitzen jakin izan zuelako beti; eta azkenik, Administratzaile Jaunari, Zerbitzuaren Nagusi Jaunei, Ofizialei eta Zaindariei, Zuzendaritzaren izpirituarekin bat eginik, beraien betebeharra presoei zor zaien begirunearekin betetzen dakitenak.\nHau da, Gotzai Jauna, ordu honetan eta nere lagun guztien izenean esateko neukan eginkizuna: bagaudenak, gure artean ez daudenak eta hildakoak, zeinen arimei, gaur, hemen, gure artean, borondate oneko gizonen bihotzetan maitasuna den esker oneko festa honetan Jainkoak parte hartzen utziko baitzien. Antonio G. de Linares.\n(Vicente Cárcel Ortí, Caídos, víctimas y mártires, Espasa, Madrid, 2008, 60. orr.)\nFiled under Gaurkotasun-artikuluak, Historia, Orokorra Tagged with 1936ko gerra, eliza, errepresaliatuak, Euskal Herriaren Historia, Ezkaba, Marzelino Olaetxea


Britainia Handian errefuxiatutako «Gerrako Euskal Haurrek» Gabonak zoriontzen dute Britainia Handian errefuxiatutako «Gerrako Euskal Haurrek» Gabonak zoriontzen dute\nHome Gizartea Kultura Britainia Handian errefuxiatutako «Gerrako Euskal Haurrek» Gabonak zoriontzen dute\nBritainia Handian errefuxiatutako «Gerrako Euskal Haurrek» Gabonak zoriontzen dute\nAbe 25, 2019\nGerrako euskal haurrei buruzko informazio ugari dago blog honetan. Gertatu zitzaienaren istorioak dira, baina, batez ere, harrera egin zitzaien lekuetan egon zireneko istorioak dira.\nMilaka eta milaka euskal haur bizi izan ziren beren familietatik bereizteko esperientzia traumatikoan. Gurasoek dilema izugarria izan zuten: seme-alabak berekin izatea, kriminal matxinatuen eta aliatu alemaniar eta italiarren bonben azpian, edo urrutira bidaltzea. Dilema izugarria zen, baina gerratik urruntzeko era ematen zuen, eta hori Eusko Jaurlaritza hari esker izan zen, urtebete eskas eta gatazka betean, babes eredugarriko egitura bat antolatzeko gai izan baitzen, eta urte asko iraun zuen, neurri handi batean, euskal diasporako euskaldunen laguntzari esker.\nBritainia Handian euskal gazte haien kolonia garrantzitsu bat babestu zen, herrialde hartako gizarte zibilari esker. Kolonia hura golpisten gobernu oso sinpatizatzaile baten etorreraren aurkako erresistentzia hausteko gai izan zen. Han lanean jarraitzen du elkarte batek, Basque Children of ’37 Association elkarteak, gure oroimenaren zati hori herri gisa mantentzeko balio kalkulaezina duen lana egin eta egiten du. Askotan hitz egin dugu horretaz.\nGaur, abenduak 25, egun berezia kristau-kulturaren mundu osoan, elkarte honek bat egiten du, Olentzeroren oparia balitz bezala, urte beldurgarrietan argitaratu zen zorion-ematearekin. Urte haietan, neska-mutikoek Gabonak zoriondu eta Britainia Handiko gizarteari elkartasuna eskertu zioten.\nGaur, eskerrak eman nahi dizkiegu bai elkarte honi eta baita gure nazioaren oroimena gordetzeko egunero lan egiten duten guztiei. Haiekin lankidetzan aritzeko konpromisoa berresten dugu, hura mantendu eta zabaltzeko; halaber, gureak hartu eta faxismoaren basakeriatik ihes egiteko aukera eman zieten pertsona eta erakundeen solidaritatea gure oroimenean bizirik mantentzeko konpromisoa hartzen dugu.\nWe would like to wish all our friends and followers a very happy Christmas! pic.twitter.com/pjNNLO26Y0\n— Basque Children of ’37 Association (@basquechildren) December 25, 2019\nGerrako euskal haurren zoriontzea» Britainia Handian\nPrevious articleInoiz frankista izan ez zen euskal eliza\nNext article2020. urtearen hasierarako plan ezin hobea: Xiberoako Maskaradetako batera joatea


Euskararen Adierazleen Sistemak webgunea berritu du, kontsultak errazteko - Nafarroa - euskalerriairratia.eus\nEuskararen Adierazleen Sistemak webgunea berritu du, kontsultak errazteko\nEuskalerria Irratia 2020-11-19 13:05\nOrrialdean, 44 adierazleri buruzko datuak jasotzen dira, euskararen errealitatea zehatz-mehatz eta eguneratuta eskaintzeko helburuarekin.\nEuskararen Adierazleen Sistemak (EAS) bere web orrialdea berritu du, eta, era horretan, erabiltzaileak datuen bankuko serie historikoak errazago kontsultatu ahal izateaz gain, beste era bateko edukiak ere eskura izango ditu: bideo tutorialak, jasotako adierazleen daturik interesgarrienak biltzen dituzten dokumentuak, euskarari buruzko azterketa desberdinen inguruko albiste nabarmenak, e.a.\nNafarroako Gobernuak, Eusko Jaurlaritzak, Euskararen Erakunde Publikoak eta Arabako, Bizkaiko eta Gipuzkoako Aldundiek sustatu dute ekimena.\nWeb gunea datu esanguratsuenak errazago bilatzeko moduan diseinatu da; era horretan, ikus-entzunezko gida baten bitartez, erabiltzaileak EAS erreminta erabiltzen ikas dezake urrats txiki batzuk emanda.\nEAS sisteman jasotzen dira euskararen egoera gizartearen eremu ezberdinetan aztertzen duten azterketak; hala nola, Inkesta Soziolinguistikoa, Mapa Soziolinguistikoa, Arrue Txostena, Errolda, Kaleko hizkuntzen erabilera neurtzea, e.a. Gainera, EASen jasotako adierazleen jatorria iturri horietatik lortutako daturik esanguratsuenak dira.\nAdierazle horiei esker, euskarak gizartearen eremu ezberdinetan une jakin batean izan duen hedapena eta denboran zehar izandako bilakaera ezagutu daiteke. Horietan jasotzen dira, besteak beste, hizkuntza-gaitasunari, hizkuntzaren erabilerari (etxean nahiz kalean), helduen euskalduntzeari eta alfabetatzeari, kulturari, eremu sozio-ekonomikoari eta abarri buruzko datuak.\nEuskararen Adierazleen Sistema euskararen errealitatea ahalik eta modu zehatzenean emateko helburuarekin sortu zen. Gaur egun, 44 adierazleren datuak bildu dira, baina urtetik urtera kopurua gehitzen doa, eta asmoa da gero eta esparru gehiago hartzen joatea.\n2017ko uztailaren 3an Nafarroako Gobernuak, Eusko Jaurlaritzak eta Euskararen Erakunde Publikoak sinatutako lankidetza-akordioari esker, adierazle jakin batzuek euskararen lurralde osoari buruzko datuak gordetzen dituzte. Hauek dira EASen funtsezko ezaugarriak:\nTitulartasun publikoa: bokazio iraunkorrarekin diseinatutako zerbitzu publikoa da.\nAldizka argitaratzen duen informazioak ulerterraza izan behar du.\nEuskararen lurraldeak eta herri-administrazioaren maila ezberdinak (gobernua, foru aldundia, eskualdea, udalerria,…) aztertzea du xede, horietako bakoitza bere eskumen-esparruaren eta hizkuntza-arloan esku hartzeko duen erantzukizunaren arabera.\nDatuak lau hizkuntzatan eskura daitezke: euskaraz, gaztelaniaz, frantsesez eta ingelesez.\nEAS gehiago ezagutzeko saioa\nAbenduaren 10ean, saio berezi bat eskainiko da Internet bidez, Euskararen Adierazleen Sistemak eskaintzen dituen baliabideak ezagutzera emateko.\nSaioan, halaber, urrats gutxi batzuk emanda, EASen hainbat formatutan jasotako datuetara nola sartu erakutsiko da, eta web guneko berrikuntzak ere ezagutzera emango dira, EASek eskaintzen dituen aukerak sakontzearekin batera.\nSaioan parte hartu nahi duten pertsonek EASen web orrialdean eman dezakete izena edota honako e-mail honetara eskaera bat bidalita: eas@euskadi.eus.


kritiken hemeroteka » Literatur kritika literatura bilakatzen denean\nLiteratur kritika literatura bilakatzen denean Aingeru Epaltza / Nabarra, 2005-02\nKritika eza dugu gure literaturaren gainean aspaldi handitik dabilen arrangura. Euskal Herria tikiegia omen —eta bertan denak elkarren ezagun— gure artean benetako kritikarik pizteko. Gatazka eta liskar aski omen gizartean, abiaburu okerreko nobela batengatik edo gatzik gabeko olerki batengatik hur-bilenekoen artean ere muturka hasteko. Hartara, aldeko kritikak baizik ez omen dira zabaltzen, non ez diren baloraziorik gabeko iruzkin huts gelditzen. Kontrako kritikak, gure artean, isiltasuna izaten du euskarri, etsaiari, idaz-lan ustez eskasari edo ezezagunari ematen zaion tratamendua.\nDiskriminazioa eskatzen zaio kritikari, alegia, literatur lan batean bereizten lagun dezala zein diren haren lorpenak eta ajeak eta, horrenbertzez, kalitatearen parametroen barnean koka eta mailaka dezala, litekeen irakurlearen argigarri. Egia da mota horretako kritiketan zekenak direla gure bazterrak. Bada, hala ere, bertze kritika mota bat, inolako kanonik ezartzeko nahikundetik urrun, irakurle batek honako edo harako liburua esku artean izatean sentitu duen plazeraren berri ematea bertze xederik ez duena. Eta horrek ez du lausengu merkearekin edo lagunkeriarekin zertan ikustekorik izanik, irakurketa batek norberari pitzarazi dizkionak aditzera eman nahiarekin baizik. Kritika mota hori literatur genero berezitzat hartu izan da. Antologietan daude, gaur egun, XX. mendeko idazle sonatu frankok han-hemen utzitako aleak.\nEuskal literatura militantzia bikoitzez betean, pertsonaia periferikoa da Markos Zapiain irakasle irundarra. Ez idazle, ez editore, ez argitaratzaile, so egilea dugu Zapiain, edo bertzela nahi bada, irakurle peto-petoa. Hainbertzeraino, non irakurle gisa duen esperientziaren berri eman nahi izaten baitu, hedabide ezberdinetan argitaratzen diren lan laburretan. Horietariko batzuk bildu eta liburu bilakatu dira Errua eta maitasuna izenburupean. Hogeita hemezortzi saio labur, osotara, Xabier Mendiguren Elizegik eta Zapiainek berak idatzitako aitzin solas banaren segidan. Guztien hondarrean, solasondo bat, berriz ere egilearen eskutik.\nEz da molde bereko bi lanik aurkituko Errua eta maitasuna-ren orrialdeetan. Elkarren artean ezberdinak izaki Zapiainek aipagai dituen liburuak, eta ezberdina ere eragin dioten zirrara, berez zetorrena zen ezberdina izatea bakoitzaren tratamendua. Zenbaitetan, deskripzioa gailentzen da (bikaina, bere laburrean, Joyceren Dublindarrak-en laburpena). Bertzetan, nahiago bidea eman irakurriak sorrarazi dizkion sentipen eta gogoetei (Bikilaren Borrokaren gorrian-en, konparaziorako). Eta anitzetan testu barrenetan harribitxiak deskubritzeko sen berezi bati zabal-zabalik irekitzen dizkio ateak (izugarriak Itxaro Bordaren %100 basque-n eta Koldo Izagirreren Agirre zaharraren kartzelaldi berriak-en gainekoak). Zapiainek auzoan du lotsa bere ikuspegiak azaltzeko, diren bitxienak ere. Bere idatziak erudizio neurtu batez zipriztintzen ditu eta lotura zenbaitetan txundigarriak egiten. Ardura, genero honetan hain bakan aurkitzen den umorearen ferekaz arintzen du testuaren karga. Zaila da batzuetan harekin bat etortzea —haren aldareko jainko tikiak ez dira beti nireak— eta hala ere lerro hauek sinatzen dituen iruzkingile baldarra maiz bekaiztu da Errua eta maitasuna irakurtzean. Maitasuna harena izanen da, jakina, eta errua nirea.


2014ko abenduaren 09a\nOihana Bartrak eta Xabat Galletebeitiak lehen aldiz kantatuko dute Bizkaiko Bertsolari Txapelketako finalean. (Arg: Bizkaiko Bertsozale Elkartea)\nArkaitz Estiballes nagusitu da igandeko finalaurrekoan, 499,5 punturekin, eta zuzenean lortu du abenduaren 20an Bilboko Miribillan jokatuko den finalerako txartela. Gertutik jarraitu diote Jone Uriak eta Oihana Bartrak; puntuazioz, biek lortu dute sailkatzea.\nImanol Uria, Ibon Ajuriagojeaskoa eta Garikoitz Sarriugarte izan dira Zornotzan kantuan aritu diren beste hiru bertsolariak. Saioko puntuazioak Bizkaiko Bertsozale elkartearen webgunean daude ikusgai.\nBi finalista berri\nXabat Galletebeitia lekeitiarrak eta Oihana Bartra bilbotarrak lehen aldiz kantatuko dute Bizkaiko Bertsolari Txapelketako finalean. Hainbat urtez atera dira txapelketaren plazara, eta finalaurrekoetan kantatu izan dute aurreko aldietan.\nBartraren eta Galletebeitiaren bertso-ibilbidea eta txapelketako bertsoaldiak, Bizkaiko Bertsozale Elkartearen webgunean.


Historiako lizentziatura amaitu nuen Deustuko Unibertsitatean 2012an, Manchesterreko Unibertsitatean kurtso bat eman ondoren Erasmus programari esker. Nire ikasketak amaitu eta gero, Historia Garaikideko Masterra burutu nuen; ikasgai batzuk UPV/EHUn eta beste batzuk Madrileko Unibertsitate Complutensen. Gaur egun, doktorego tesia egiten ari naiz Nerea Aresti Esteban irakaslearen zuzendaritzapean UPV/EHUko Historia Garaikideko sailean.\nNire ikerketaren –“Militante ereduak Trantsizioko kultura politiko antifrankistetan (1975-1982)”– helburu nagusia kultura politiko bat definitzerakoan militanteen garrantzia azpimarratzea da. Horretarako, uste dut ezinbestekoa dela jendearen subjetktibitateak aztertzea, batez ere diskurtsoak jasotzerako eta birmoldatzerako orduan. Bereziki, interesatzen zait eguneroko bizitzaren erabilpena kultura politiko bat osatzeko erabiltzen diren diskurtsoak sortu eta zabaltzerakoan. Diskurtso hauek dimentsio emozional berezi batez osatuta daude, militanteen arteko loturak ideologikoak zein emozionalak bultzatzen baitituzte.\nBiltzarretan izandako partaidetzen artean, honako hauek nabarmen daitezke:\n“The politics of national reconciliation and emotional containment: a brief study of the Spanish Communist Party (1975-1977)". Eleventh European Social Science History conference. València (2016ko Martxoak 30 – Apririlak 2).\n“La influencia del feminismo en el ideal del militante comunista en la transición a la democracia (1975-1982)”. IX Encuentro de Investigaciones del Franquismo. Universidad de Granada, Granada (2016ko Martxoak 9-10).\nHalaber, zenbait jarduera zientifikoetan kolaboratu egin dut. “Modernidades en conflicto. IV Jornadas Doctorales Interuniversitarias de Historia Contemporánea” (València, 2016ko Uztailak 13-15) jardueretan mahai-inguru koordinatzailetzat aritu nintzen. Bertan, eztabaida-gaiak status quo-ren aurka ageri diren mugimendu antagonistak, kultura politikoak edo mugimendu sozialak izan ziren.\nAmaitzeko, “Las Otras Protagonistas de la Transición. Izquierda radical y movimientos sociales” (Madrid, 2017ko Otsailak 24–25) kongresuaren komite zientifiko eta antolatzaileetan parte hartzeaz gain, feminismoari buruzko mahai-inguru bat koordinatu nuen. Kongresu honen xede nagusia Trantsizioa aztertzen duten ikertzaileen eta Trantsizioa bera bizi zuten militanteen arteko elkargune bat sortzea izan zen.


Irekia Eusko Jaurlaritza - Gobierno Vasco :: EHAA xedapena 201703293\nAGINDUA, 2017ko ekainaren 28koa, Ekonomiaren Garapeneko eta Azpiegituretako sailburuarena, zeinaren bidez laguntza-programa bat ezartzen baita, Euskal Autonomia Erkidegoko salgaien eta bidaiarien errepideko garraio publikoan teknologia berrien eta segurtasunaren sistemak bultzatzeko.\nGaiak: LAGUNTZAK; MERKANTZIAK; INBERTSIOAK; SEGURTASUNA; BIDAIARIAK; ERREPIDEKO GARRAIOAK; TELEKOMUNIKAZIOAK; DEIALDIA\nHurrenkenaren zenbakia: 201703293\nHonako hauen bidez, zerbitzu seguruagoa, hobea, gardenagoa eta arinagoa eman nahi da: Euskal Autonomia Erkidegoan salgaien eta bidaiarien garraio publikorako diren ibilgailuetan teknologia berriak ezartzea, ibilgailu-floten lokalizazio eta kudeaketako sistemak, kudeaketa- eta kontrol-zentro batekin lotuta, eta segurtasun-elementuak, eta eskola-umeak eta adin txikikoak errepidez garraiatzeko ibilgailuetarako segurtasun-uhalak eta bestelako euskarri homologatuak jartzeko sistemak; hori, alde batetik, positiboa da garraiolariarentzat, puntako teknologia erabiliz zerbitzua modernizatzeko aukera emango diolako; eta bestetik, erabiltzailearentzat ere onuragarria da, kalitate, gardentasun eta segurtasun handiagoa jasoko duelako.\nLaguntza-programa Euskal Autonomia Erkidegoko helburu, estrategia eta ekintza-lerroen ondorio da, garraioaren modernizazioa bultzatzen baitu; eta, hortaz, Euskal Autonomia Erkidegoan autobusetan egiten den bidaiarien garraio publikoa eta salgaien garraio publikoa, erabiltzaileei eskaintzen zaien kalitatea areagotuz, modernizatzeko helburuaren barruan sartzen da. Era berean, sektoreko kudeaketa- eta merkaturatze-sistemak hobetu nahi dira, zerbitzua ematerakoan gardenagoa izateko.\nHoriek horrela, Ekonomiaren Garapen eta Azpiegitura Sailari iruditzen zaio laguntza-programa bat ezarri behar dela, teknologia berri horiek ezartzea garraiolarientzat hain garesti gerta ez dadin.\nAurrekontu kreditu nahikoa dago Euskal Autonomia Erkidegoko 2017. urteko Aurrekontu Orokorrak onartzen dituen apirilaren 11ko 2/2017 Legean.\nLaguntza hauek Europako Erkidegoa Eratzeko Itunaren 107. eta 108. artikuluak minimis laguntzei aplikatzeari buruz Kontseiluak 2013ko abenduaren 18an onartutako 1407/2013 (EE) Erregelamenduan (EEAO L 352/1 2013-12-24) eta ondorengo aldaketetan ezarritakoaren mende daude.\nOndorioz, Ekonomiaren Garapen eta Azpiegitura Sailaren egitura organiko eta funtzionala ezartzen duen apirilaren 11ko 74/2017 Dekretuaren 4.1 artikuluak ematen didan aginpidea erabiliz, eta Euskadiko Ogasun Nagusiaren Antolarauei buruzko Legearen testu bateginaren –azaroaren 11ko 1/1997 Legegintzako Dekretuaz onartutakoaren– VI. titulua eta VII. tituluko II. eta III. kapituluak, Diru-laguntzei buruzko azaroaren 17ko 38/2003 Lege Orokorra, eta Euskal Autonomia Erkidegoaren Aurrekontu Orokorren kontura ordaindu beharreko laguntza eta diru-laguntzei aplikatu beharreko gainontzeko xedapenak kontuan harturik, honako hau\n1.– Agindu honen xedea da 2017an zehar eta, edozein kasutan, 2017ko azaroaren 30a baino lehen egin beharreko ekintza hauetarako laguntzak nola eman arautzea:\na) Ibilgailu-floten lokalizaziorako eta kudeaketarako (GPS edo antzekoak) sistemak jartzeko, kudeaketa eta kontrol-zentro batekin lotuta, dela ibilgailu astunetan egiten den salgaien garraio publikorako, dela gidaria barne dela bederatzi jarleku baino gehiagoko ibilgailuetan egiten den bidaiarien garraiorako. Ez da emango diru-laguntzarik ibilgailu-floten kudeaketa- eta kontrol-zentro batean sartuta ez daudenen lokalizaziorako elementu bakarrak erosteko.\nb) Salgaien garraio publikoko ibilgailu astunetan eta, gidaria barne dela, bidaiarientzat bederatzi jarleku baino gehiago dituztenetan, gidatze efiziente eta seguruari laguntzen dioten sistemak jartzeko, hala nola, artaziarena ez egiteko sistemak, istripuak erregistratzekoak edo antzeko sistemak.\nc) Eskola-umeak eta adin txikikoak errepidez garraiatzeko linea erregular erabilpen berezikoetan aritzen diren ibilgailuetarako segurtasun-uhalak eta bestelako euskarri homologatuak erosi eta jartzeko.\n2.– Agindu honetan aurreikusitako laguntzak emateko berrogeita hamar mila (50.000,00) euroko diru kopurua baliatuko da, Euskal Autonomia Erkidegoaren Aurrekontu Orokorretan horretarako izendatutako kontu-sailetatik hartuta.\n3.– Diruz lagundutako gastuek azaroaren 17ko 38/2003 Lege Orokorraren 31. artikuluan xedaturikoa bete beharko dute. Onuradunek diru-laguntzen ekintza guztiak egitea azpikontratatu ahal izango dute, aipaturiko 38/2003 Legeko 29. artikuluan seinalatutako mugekin.\nc) Aginduaren 1.1.a) artikuluan aurreikusitako kasurako, pertsona fisikoek, sozietateek eta elkarlaneko kooperatibek bere izenean gutxienez hiru kopia dituen baimen bat behintzat izatea, ibilgailu astunetan salgaien garraio publikoan aritzeko edo gidaria barne dela bederatzi jarleku baino gehiagoko ibilgailuetan bidaiariak garraiatzeko. Merkaturatze-sozietateek edo garraiolari-kooperatibek, beren bazkideek edo kooperatibistek aipatutakoaren moduko hiru baimen gutxienez izan beharko dituzte.\nd) Aginduaren 1.1.b) artikuluan aurreikusitako kasurako, salgaien garraio publikoan ibilgailu astunekin edo bidaiarienean, gidaria barne dela bederatzi jarleku baino gehiago dituzten ibilgailuekin, jarduteko gutxienez baimen bat izan beharko dute.\ne) Aginduaren 1.1.c) artikuluan aurreikusitako kasurako, eskola-umeen edo adin txikikoen erabilpen bereziko garraio publiko erregularrean jarduteko gutxienez baimen bat izatea, eskola-umeen eta adin txikikoen garraiorako segurtasun-baldintzei buruzko apirilaren 27ko 443/2001 Errege Dekretuaren 2. artikuluan ezarritako eran.\nf) Zerga-betebeharrak eta Gizarte Segurantzarekikoak ordainduta izatea.\nh) Diru-laguntzei buruzko azaroaren 17ko 38/2003 Lege Orokorraren 13 eta 14. Artikuluetan xedaturikoa bete.\n1.– Pertsona fisikoen kasuan, eskaerak Euskal Autonomia Erkidegoko Administrazioko Garraio Plangintzaren zuzendaritzari zuzendu ahal izango zaizkio (Donostia kalea 1, 01010 Vitoria-Gasteiz); eta bertatik bertara, Eusko Jaurlaritzaren Herritarrentzako Zerbitzuetan aurkeztu ahal izango dira; edo, bestela, Administrazio Publikoen Administrazio Prozedura Erkidearen urriaren 1eko 39/2015 Legearen 16.4 artikuluan aurreikusitako organoetan aurkeztu ahal izango dira; betiere, normalizatutako arauzko orrian eta behar bezala beteta. Eskabidearen eredua agindu honen eranskinean dator, eta garraioen arloan eskumena duen organoak euskadi.eus-en barruan duen egoitza elektronikoak ere eskuratu ahal izango da.\nEra berean, baliabide elektronikoak ere erabili ahal izango dira eskabideak eta gainerako agiriak aurkezteko. Informazioa, prozedura eta eskakizunak egiaztatzeko era garraioen arloan eskumena duen organoaren egoitza elektronikoan jarriko dira eskura, 3. artikuluan izapidetze elektronikorako aurreikusitako zehaztapenetan garatutako prozedura eta jarduketei jarraituz. Eskabidearen ondorengo izapideak, baliabide elektronikoa erabiltzekotan, www.euskadi.eus/nirekudeaketak webgunearen bidez egingo dira.\na) Eskatzailearen nortasun-agiri nazionalaren fotokopia eta identifikazio fiskaleko zenbakia edo IFK.\nc) Aurrekontua edo faktura, proformakoa edo behin betikoa.\nd) Proiektuaren azalpen-memoria.\n1.– Agindu honetan araututako laguntzak itzuli beharrik gabeko diru-laguntzak izango dira:\na) Agindu honen 1.a) artikuluan aurreikusitako kasuetarako, kostu orokorraren % 25, eta kopuru hori % 30era iritsiko da, eskatzaileak ekonomikoki eta ingurumen aldetik eraginkorra eta jasangarriak diren ibilgailuen kudeaketari buruzko egiaztagiria badu. Nolanahi ere, diru-laguntza gehienez ere 5.000 eurokoa izango da, onuradun bakoitzeko.\nb) Agindu honen 1.b) artikuluan aurreikusitako kasuetarako, kostu orokorraren % 25, eta kopuru hori % 30era iritsiko da, eskatzaileak ekonomikoki eta ingurumen aldetik eraginkorra eta jasangarriak diren ibilgailuen kudeaketari buruzko egiaztagiria badu. Nolanahi ere, diru-laguntza gehienez ere 5.000 eurokoa izango da, onuradun bakoitzeko.\nc) Agindu honen 1.c) artikuluan aurreikusitako kasuetarako, hamabost (15,00) euro, ekipaturiko jarleku bakoitzeko, eta kopuru hori hogei (20,00) eurora iritsiko da, eskatzaileak ekonomikoki eta ingurumen aldetik eraginkorra eta jasangarriak diren ibilgailuen kudeaketari buruzko egiaztagiria badu.\nAgindu honen arabera emandako diru-laguntzak bateragarriak izango dira helburu bererako beste pertsona fisiko edota juridikoek emandako beste batzuekin, baina guztira jasotako diru kopuruak ezin izango du gainditu diruz laguntzekoa den jardueraren kostua. Nolanahi ere, onuradun bakoitzak ezin izango du hiru urteko epean 100.000 euro baino gehiago jaso minimis laguntzetan.\n1.– Diru-laguntzak Euskal Autonomia Erkidegoko Administrazioko Ekonomiaren Garapen eta Azpiegitura Saileko Garraio Plangintzaren zuzendariaren ebazpenaren bidez emango dira. Ebazpen horrek ez du administrazio-bidea amaituko, eta, beraz, hilabeteko epean gora jotzeko errekurtsoa aurkeztu ahal izango zaio administrazio bereko Azpiegitura eta Garraioko sailburuordeari.\nDiru-laguntza jaso behar duen jarduketa burutu eta diru-laguntza jasotzeko eskubidea ematen duen gasturen bat faktura edo bestelako agiri bidez egiaztatutakoan ordainduko da dirua, dena batera. Nolanahi ere, eskabidearekin aurkeztu ez bada behintzat, behin betiko faktura 2017ko azaroaren 30a baino lehen aurkeztu beharko da.\nf) Diru-laguntzen publizitatearen inguruan Diru-laguntzei buruzko azaroaren 17ko 38/2003 Lege Orokorraren 18. artikuluan ezarritakoa betetzea.\nAgindu honen kontra, administrazio-bidea agortzen baitu, interesdunek aukerako berraztertzeko errekurtsoa aurkeztu ahal izango diote Ekonomiaren Garapeneko eta Azpiegituretako sailburuari, hilabeteko epean, agindua Euskal Herriko Agintaritzaren Aldizkarian argitaratu eta hurrengo egunetik aurrera. Bestela, zuzenean administrazioarekiko auzi-errekurtsoa aurkeztu ahal dute, Euskal Autonomia Erkidegoko Justizia Auzitegi Nagusiko Administrazioarekiko Auzitarako Salan, aipatutako aldizkari ofizialean argitaratu eta hurrengo egunetik aurrera, bi hileko epean.


Aurora Beltrán. Tahúres Zurdos: Gogaikagarria iruditzen zait jendeak Tahúres Zurdos orain laudatzea, eta ez lehen. Gure taldeak beti izan ditu jarraitzaile fidelak - Euskonews\nNik jotzen jarraitzeko asmoa daukat. Hasieran, bakarrik. Iaz akustiko batzuk egin nituen, eta abesti berri batzuk ere prestatu ditut. Agian disko berri bat aterako dut, baina neure kabuz, diskoetxeengana jo gabe. Tudelako kontzertuan. Noboo aretoa. 2003ko abenduak 5. (Argazkia:Intro Comunicación).\nEz, ez, agurra benetakoa da. Horren erakusle, ekoizpena guk geuk egina dela. Zintzo jokatzen ari gara. Bistan da musikaren mundua, gaur egun, horma bat bezalakoa dela. Lehen gutxienez kontuan hartzen zuen kultura, baina orain negozio hutsa da. Musika, kontzertuak eta abar krisian daude. Gauza gehiegi daude krisian. Gure iritzian, prestatu dugun azken diskoa agur esateko modu paregabea da. Gainera, taldeak oraindik ere duintasuna mantentzen duen memento batean utzi nahi izan dugu musika. Eta penarik handiena guri ematen digu. Pixka bat izorratzen nau orain alde guztietatik laudorioak besterik ez jasotzeak. Lehen kasurik txikiena ere egin ez ziguten lekuetatik hasi zaizkigu deitzen. Denek hitz politak izaten dituzte hildakoekiko, baina besterik da bizirik dauden bitartean. Gogaikagarria iruditzen zait jendeak Tahúres Zurdos orain laudatzea, eta ez lehen. Gure taldeak beti izan ditu jarraitzaile fidelak. Emakumea eta pertsona\nDena. Tahúres Zurdosekin izandako bizipenek markatu egin naute. Musikak nortasuna lantzen lagundu dit. Jendearekin harremanetan izatea oso eskola ona da. Bizitza beste modu batean ikusten erakusten dizu, nahiz eta, azken batean, denok gauza berbera bilatzen dugun: ahalik eta zoriontsuen izatea. Encuentros de Navarra. 2003ko Irailak 18. Chesterfield Café. Madrid. (Argazkia: Prensa Quatto).\nDendarik ez dagoen herrixka zoragarri batean bizi naiz. Atera kontuak. Uste dut horrekin dena esanda dagoela. Ahalik eta bizimodurik normalena izaten saiatzen naiz. Tudelako kontzertuan. Noboo aretoa. 2003ko abenduak 5. (Argazkia:Intro Comunicación).\nNi ez naiz nor gauza horiek erabakitzeko, baina tira. Jainkoa banintz...! Dena den, iruditzen zait sortu gintuenak -baldin eta norbaitek sortu baldin bagintuen- perfektuak ginela pentsatu zuela. Kontua da zibilizazioak aurrera egin ahala gizakiaren kualitate on batzuk okertzen joan direla. Topiko galanta dirudien arren, mundua nire esku balego, gosea ezabatuko nuke, eta HIESa. Gerrak ere bai. Gizakia zorigaiztoko bihurtzen duten gauza guztiak. Eta, ezer eranstekotan, berriz, enpatia pixka bat ekarriko nuke, jendeak, zerbait egin baino lehen, pixka bat gehiago pentsatzeko, xake-jokalariek pieza mugitu baino lehen egiten duten bezala. Nafarroari begira\nEz batagatik, ez besteagatik; praktikoa iruditzen zitzaidalako baizik. Musika konposatzen aritzen garenok ez gara ordutegi bati lotuta ibiltzen, eta hemen ez diot inori molestatzen. Nire etxeak oso horma lodiak dauzkanez, jotzen hasten naizenean bizilagunak ez dira konturatu ere egiten. Usi herrixkan bizi naiz, Juslapeñako bailaran, Iruñeatik hurbil. Leku zoragarria da, eta jendea ere bai. Radio 3en 25. urteurreneko kontzertuan. Casa Encendida. Madrid. (Argazkia:Fernando Bravo).\nNafarroan dena da muturrekoa. Baina probintziarik handienetakoa denez, ezberdintasun handiak daude iparraldearen eta hegoaldearen artean. Nolanahi ere, eskualderik onenetakoa da, gauza on pila bat dauzka. Adibidez, barazkiak. Mundialak dira. Azken batean, aberasgarria da Nafarroan ideia eta kultura ezberdinak biltzea. Tudelako kontzertuan. Noboo aretoa. 2003ko abenduak 5. (Argazkia:Intro Comunicación).\nEmakume zahar bat bezala. Nik asko maite dut adineko jendea. Tamalez, gaur egun ez ditugu lehen bezala errespetatzen, eta, hori gutxi balitz, batzuetan mespretxatu ere egiten ditugu. Zaharrek hainbeste daukate guri kontatu eta erakusteko! Ea zahartzarora ondo iristen naizen. Asti gehiago izango dut, eta, hori bai, jendeak errespetatu egingo nau. Tahúres Zurdosek eta betiko bere liderra izango denak merezi duten bezala. Aurora Beltrán Iruñean jaio zen, 1964ko abuztuaren 26an, baina artean txikia zela handik oso hurbil dagoen Potasa herrira joan zen sendiarekin bizitzera. Ikasle ona zen, baina 6. OHOn zauri mingarria eragin zion etsipen latz bat izan zuen. Oinarrizko ikasketak amaitu ostean, Elektrizitateko ikastaro bat egin zuen, urtebetekoa, eta bete-betean musikaren munduan sartu zen. Hamahiru urterekin hasi zen lehen abestiak konposatzen. Horietako bat, “Muerte ven”, Tahúres Zurdos taldaren azken diskoan dator. Zazpi urtez Iruñeako Kontserbatorioan aritu zen ikasten, eta horietatik bost urte biolina jotzen eman zituen. Tarteka, lantxo batzuk egiten hasi zen: ikasleen etxeak garbitzen, musika eskolak ematen, etab. “Tahúres Zurdos“ taldean sartu baino lehen, “Belladona“ izeneko beste batean aritu zen. Musika-talde honek bere une gozoak ere bizitu zituen; Nafarroan zein inguruko probintzietan entzuten ziren haien abestiak. Hogei urte bete zituenean, bere bizimodua bete-betean musikari eskaintzea erabaki zuen. Baina Aurora ez da abestiak konposatzera mugatzen; oso modu intimoan, olerkiak eta kontakizun laburrak idazten ditu. Ez du baztertzen egunen batean argitara emateko aukera, jendeari bere beste alderdia ezagutzera emateko. Irakurzalea da oso, eta kirolari ere eskaintzen dio eguneko tarteren bat, “baina matxakatu gabe; ondo sentitzeko”. Duela bi urte ezkondu egin zen. Seme-alabarik ez du. Juslapeña bailarako (Nafarroa) Usi herrixka txiki politean bizi da, gustura eta lasai, pozik bere buruarekin eta ingurukoekin. Eta, gainera, konposatzen jarraitzeko inspirazioa aurkitzen du bertan, bere bihotza musikaz betetzen jarraitzeko. Tahúres Zurdos-i buruzko oinarrizko datuak Taldea osatzen duten kideak: Aurora Beltrán Gila; ahotsa eta gitarra. Manuel Beltrán Gila, “Lolo”, gitarra. Juan Manuel Ugarte, baxu-jolea. Javier Lizarazu, “Puntxes”, bateria. Diskografia: Estudioko zortzi disko: “Tahúres Zurdos”, 1988. “Tahuria”, 1990. “Nieve Negra”, 1991. “Árido”, 1992. “La caza”, 1994. “Azul”, 1996. “Tak”, 1998. “El tiempo de la luz”, 2000. Bi bilduma: “Tahúres Zurdos XIII (I)”, eta “Tahúres Zurdos XIII (II)”. Zuzeneko bat: “17 años”, 2004. Albumik salduena: “Nieve Negra”, berrogeita hamar mila kopia baino gehiago. Sariak: Musikaren sarietarako bi izendapen; bost urtez, jarraian, HeavyRock aldizkariak rock abeslari onenari ematen dion sariaren irabazle; eta hainbat irrati zein argitalpenek banantzen dituzten sari mordo bat. Kontzerturik jendetsuena: Las Arenas, 1991n edo 1992an. Mikel Erentxunen emanaldiarekin batera, 40.000 lagunetik gora bildu ziren.


Lehen Hezkuntzako 2. maila: Maria Laguntzailea jaialdiko bideoak\nTxikiekin egin zuen bezala, Bienve Esteban-ek joan den maiatzako Maria Laguntzailea festako jaialdian Lehen Hezkuntza-ko 2. mailako umeek egin zuten ekitaldiarekin bideo batzuk prestatu ditu.\nBienve, mila esker! Benetako artistak dira hauek ere!\nLehen Hezkuntzako 1. eta 2. mailetako umeak Basondora joan dira bisitan\nOstiralean, ekainak 10, Lehen Hezkuntzako 1. eta 2. mailetako umeek Basondo bisitatu dute. Arduradunek diotenez, Basondo ez da zoo bat: aterpe bat da mehatxatutako basa faunarentzat.\n(Argazkiak aurreko urte batekoak dira)\n60.000 metro baso-zelaitan, bertako inguruko basabere espezie nagusiak zaintzen ditugu: basurde, orkatz, azeri, basakatu, katajineta, igaraba, hegazti harrapari eta migratzaile, narrazti…, eta baita gure inguruan galduak dauden beste espezie batzu, otsoa, katamotza edo bisonte europarra, esate baterako.\nHara joan ziren gure ikastetxeko taldekoek zera idatzi zuten:\nUna vez allí, hicimos recorridos para ver diferentes animales. Gracias a las monitoras aprendimos las características de cada uno de ellos y muchas cosas curiosas.\nAl mediodía, hicimos un pequeño descanso para comer y aprovechamos para jugar un poco.\nDespués, hicimos juegos y talleres organizados por las monitoras. En estos juegos, además de buscar pistas, teníamos que recordar cosas que habíamos visto y escuchado por la mañana.\nFue un día estupendo, el tiempo nos respetó y lo pasamos en grande!!\nGauza bera opa diegu aurtengoei.\nLehen Hezkuntzako 6. mailakoek egun dibertigarria pasa dute Plentzian\nEkainak 9, osteguna, ikasturtearen bukaera ospatzeko eta elkarbizitzeko, Lehen Hezkuntzako 6. mailako neskatila-mutikoak Plentziara joan dira egun polita eta dibertigarriaz gozatzera.\nEguneko plana hauxe izan da:\n— Metroa Plentziaraino\n— Paseoa Plentzian zehar\n— Jolasak hondartzan: hondar-gaztelu lehiaketa eta bainua\n— Barakaldorako itzulera.\nLehen Hezkuntzako 3. mailakoak Loiu-ko Aireportura joan dira bisitan\nEkainaren 9an, osteguna, goizeko ikasorduetan, Lehen Hezkuntzako 3. mailako umeak Loiuko Aireportura joan dira bisitan.\nOfizialki Bilboko Aireportua bi udaletan dago kokatua, parte bat Sondikan eta Loiun beste partea. Terminal zaharra, orain karga-terminala, eta aireportuko zerbitzuetako batzuk Sondika-ko udalean daude, terminal berria, Santiago Calatrava-k diseinatuta, Loiu-koan dago berriz.\nTerminal hau kanpotik ikusten bada, hegaldia altxatuzko hegazti baten antza estima daiteke. Hau dela eta, ‘Usoa’ izena balio izan zion.\nBidaiari-kopuruari eta inpaktu ekonomikoari dagokionez erlaitz kantabriarreko aireporturik garrantzitsuena da. AENA-ren datuen arabera, 2015ean barru- eta nazioarteko hegaldietan 4.200.000 bidaiariak gainditu zituen.\nLehen Hezkuntzako 5. mailakoak Azpeitiko Burdinbidearen Museora joan dira bisitan (argazkiak)\nEkainaren 3an, ostiralean, Azpeitiko Burdinbidearen Euskal Museora joan ziren bisitan Lehen Hezkuntzako 5. mailako neskatila-mutikoak. Gero Loiolako lorategietan jolastu ziren.\nLehen Hezkuntzako 6. mailakoek egun dibertigarria pasatuko dute Plentzian\nEkainak 9, osteguna, ikasturtearen bukaera ospatzeko eta elkarbizitzeko, Lehen Hezkuntzako 6. mailako neskatila-mutikoak Plentziara joango dira egun polita eta dibertigarriaz gozatzera.\nEguneko plana hauxe izango da:\nLehen Hezkuntzako 4º maila: Liburuaren Haur-Jardunaldia – ‘HITZbatu’\nIrakurketa eta liburuengatiko gustua sustatzeko, Barakaldoko Udalak urteak daramatza ‘HITZbatu’ jarduera bultzatzen. Horretarako Lehen Hizkuntzako 4. mailako umeek idatzitako eta ilustratutako ipuin kolektiboak sustatzen ditu eta haiek liburu batean biltzen.\nAurreko urteetan bezala, gure ikasleek jarduera honetan parte hartu dute eta, irudien gainean sakatuz, irakur edota jaitsi dezakezue beren ‘artelanak’ PDF-en.\nLehen Hezkuntzako 5. mailakoak Azpeitiko Burdinbidearen Euskal Museora joango dira bisitan\nEkainaren 3an, ostiralean, Azpeitiko Burdinbidearen Euskal Museora joango dira bisitan Lehen Hezkuntzako 5. mailako neskatila-mutikoak.\nEuropako tren-bildumarik onenetakoa du Azpeitiko Burdinbidearen Euskal Museoak, mota askotako ibilgailuak biltzen baititu: lurrunezko tren-makinak, diesel motordunak nahiz elektrikoak; tren automotorrak, eta askotariko bagoiak.\nAzpeitiko geltoki zaharreko eraikin nagusiaren lehenengo solairuan, XIX. mendearen amaieratik AVEren sorrera arte tren-langileek erabili izan dituzten uniformeen erakusketa aparta dute ikusgai. Bigarren solairuan, tren-geltokietako ordularien erakusketa aurkitu zuten, munduko onenetakoa, eta denboran zeharreko bidaia batean murgilaraziko ditu.


Ixiar Rozas idazle lasartearra, Goteborgeko liburu azokan | El Diario Vasco\nCulturasIxiar Rozas idazle lasartearra, Goteborgeko liburu azokan\nIxiar Rozas idazle lasartearra, Goteborgeko liburu azokan\n23 herrialde ezberdinetako 95.000 bisitari inguru jasotzen ditu Göteborg Bokmässan izeneko suediar hiriko liburu azokak\nSábado, 30 septiembre 2017, 15:07\nIxiar Rozas idazle lasartearrak bihar bitartean egingo den Göteborg Bokmässan izeneko suediar hiriko liburu azokaren hainbat jardueratan parte hartuko du. Horrela, 'Beltzuria' bere azken liburua aurkeztuko du eta mahai inguru batean arituko da, Etxepare Euskal Institutuak jakinarazi duenez.\nZehazki, Lasarte-Oriako idazleak 'Emakumezko ahotsen dokumentazioa' mahai inguruan hartu du parte. Gertakariak eta fikzioa uztartuta, Magdalena Platzova (Txekiar Errepublika), Theres K. Agdles (Suitza/Suedia), Carmen Posadas (Espainia) eta Ixiar Rozasek emakume protagonisten erretratuak aurkeztuko dituzte. Antzerkia, kazetaritza eta fikzioaren bidez, autoreek emakume garaikide zein historikoek bizi behar izan dituzten erronkak aurkeztu dute.\nIxiar Rozasek bere azken obra aurkeztu du: 'Beltzuria'. Funtsean, poesia, ipuin eta filosofia bilduma honek lirika edo filosofikoa bezain perspektiba ezberdinetatik interpretatzen den bidaia kontatzen du.\nGoteborgeko liburu azoka lau eguneko jaialdi literarioa da, liburu, idazle, autore, literaturazale eta jakinduriaren biltoki. Egunak literatur ekitaldiz betetzen dira bertan, eta liburu berrien aurkezpenak ere egiten dira bertako 809 stand edo postuetan, sektoreko profesionalen arteko harremana ahalbidetuz. Orotara, 23 herrialde ezberdinetako 95.000 bisitari inguru jasotzen ditu azokak.\n'The Disaster Artist' de James Franco, IV Premio Feroz Zinemaldia Denia busca un sitio en el mapa gastronómico


Kepa Korta - Hautsontzia burura\nNork ibiliko ditu ahotan, aldiz, Kripkeren «argudio modala» edo «designatzaile zurrun eta ez-zurrunak» filosofia-zentro serio batetik kanpo?\nEz da estudio enpiriko baten emaitza, edo erregulartasun estatistiko egiaztatua. Ez da a priori ezagungarria den gertakaria ere, jakina. Baina printzipio orokor baten gisan aurkez daiteke: filosofo bat iritzi publikoarentzat gero eta ezagunagoa izan, orduan eta txarrago filosofo gisa. Alderantzizkoa ez da egiazkoa, ordea. Filosofo bat, gero eta txarragoa izan, ez da horregatik ezagunago. Bada kolpe zorrik jotzen ez duen hainbat, sekula ezer idatzi ez, eta inor gutxik ezagutzen duena, jasaten duten ikasleez eta soziedadeko lagunez aparte.\nHar ditzagun, ausaz, bi filosofo, garaiaz gain, deituraren lehen letra partekatzen dutenak: K letra, demagun. Googlen bilaketa azkar bat eginda, berehala agertuko zaizkigu Thomas Kuhn eta Saul Kripke. Apustu egingo nuke zutabe honen irakurleok, bat ezagutzekotan, Kuhn ezagutzen duzuela gehienek. Beren itzalak neurtzeko, batak eta besteak filosofiari ekarritako termino eta kontzeptuen ezagutza orokorra izan daiteke baleko irizpide bat. Edo batak eta besteak idatzitako liburu arrakastatsuenen salmenta-kopuruak.\nTerminoei dagokienez, nork ez ditu entzun Kuhnen «zientzia-iraultza» «paradigma aldaketa» edo «paradigmen arteko alderaezintasuna»? Ez ninduke harrituko politikari bihurtutako Madrilgo politika-irakasle ohien ahotan ibiltzea beren hauteskunde-kanpainetan. Nork ibiliko ditu ahotan, aldiz, Kripkeren «argudio modala» edo «designatzaile zurrun eta ez-zurrunak» filosofia-zentro serio batetik kanpo?\nErrol Morrisek orain dela hamar urte “The New York Times”-en idatzitako artikulu sorta baten emandako datuen arabera, Kuhnen “The Structure of Scientific Revolutions”-ek milioitik gora ale salduak zeuzkan orduan. Kripkeren “Naming and Necessity”-k 43.000.\n1972an Kuhnek Kripkeren mintegira ez joateko agindu zion Morris ikasleari Princetonen. Eta, eztabaidan, hautsontzia bota zion burura gero, argudio hoberik ezean. Gero eta argudio gutxiago, orduan eta entzutetsuago, filosofiatik kanpo. Hauxe dun hauxe gure destinu petrala. Abizenaren lehen letra K dugunona, eta beste guztiena.


Korrontzik “Basque Selfie” filmaren soinu banda eta gidoia argitaratu ditu - Nontzeberri\nHasiera/IKUS-ENTZUN/Korrontzik “Basque Selfie” filmaren soinu banda eta gidoia argitaratu ditu\nKorrontzik “Basque Selfie” filmaren soinu banda eta gidoia argitaratu ditu\nKorrontzi folk taldeko buru Agus Barandiaran da Basque Selfie filmaren protagonista nagusia, izan ere, Barandiarani gertatutako kontu batean oinarritzen da filma, eta gidoian parte hartu ez ezik, soinu banda ere jarri dio. Filma Joaquin Calderonek zuzendu du.\nKorrontzik Iruñean eman zuen kontzertu batean sortu zen filmaren ideia. “Emanaldietan, kantuei sarrerak egitea gustatzen zait, jendeak kantuen testuinguruaren berri izan dezan. Hala, haietariko batean duela bost urte gertatu zitzaidan istorio pertsonal eta triste bat kontatu nuen, zeinak amaiera zoriontsua duen”, azaldu du gaur goizean Korrontziko trikitilariak. Behin kontzertua amaituta, Joaquin Calderon zinegilea gerturatu zitzaion eta istorio haren atzean kontatu beharreko kontakizuna zegoela esan zion Barandiarani. “Hala, eta pelikuletako kontu bat dirudien arren, hurrengo egunean gidoiaren ideiak lantzen aritu ginen posta elektronikoaren bidez”, esan du Korrontziko buruak.\nGidoia amaitu zutenean, aktore eta teknikariengana jo zuten, bai eta finantzazioa bila ere, eta filma Zinemaldian estreinatu zen. “Harrera ona izan du, eta otsailaren 8an aretoetara iritsiko da”. Gidoiaren bitartez, besteak beste, Itziar Ituño , Kandido Uranga edo Aizpea Goenaga ekarri ditu pelikulara. “Tradizioaren eta progresoaren artean kokatzen den gatazka bat kontatzen du filmak, eta sekulako beldurra eragin dit filmean parte hartzea, ni musikaria bainaiz, baina aktore horiek laguntza eskertzekoa izan da”.\nGidoi-liburuarekin datorren diskoaren harira, Korrontziren ibilbideko hainbat kantu biltzen ditu, bai eta kantu berri bat ere, Iraun, zeina filmaren trailerrean jasotzen den. Trailer hori Getxoko azken Folk Jaialdian aurkeztu zuten, eta filma Zinegin jaialdian ere erakutsi da.


Galdrabók, islandieraz "Magia Liburua", oso liburu bitxia da. Berez, grimorio bat da, hau da, magia egiteko aholkuak biltzen dituen liburua. Lan honen lehenengo erreferentzia 1600 urtearen ingurukoa da. . Data horretatik 47 aipamen jasotzen dituen eskuizkribu txiki bat ezagutzen da. Testuak runak erabiliz, Islandiako ikur magikoak erabiliz eta latinez daude jasota. Zalantzarik gabe esan daitek Islandiako Erdi Aroaren magia liburu garrantzitsuena dela. Antza, liburua lau egile desberdinek idatzi zuten, hiru islandiarrak eta laugarren bat danimarkarra. Lehenengo testuak XVI. mende hasierakoak izan daitezke. 1921an Natan Lindqvistek suedierazko itzulpen bat argitaratu zuen. 1989an Stephen Flowersek ingelesezko edizioa argitaratu zuen. (eu)


Ezizurkil - Lege oharrak\nLed argiztapen azterketak\nWebgune honen jabea ELECTRICIDAD ZIZURKIL S.L. da, I.F.K./I.F.Z. B20101739, egoitza ERNIO BIDEA, 3 behea (ALKORTA ETXEA), ELBARRENAko 20150 posta kodea (ZIZURKIL) , GIPUZKOA.\nELECTRICIDAD ZIZURKIL S.L.ren Webgunera sarrera dohainekoa da. Eduki guztiaren jabetza intelektuala ELECTRICIDAD ZIZURKIL S.L.-rena da . Eduki horren jabetza intelektualaren araudiaren aurkako edozein erabilpena indarrean dagoen legediaren arabera jazarria izango da.\nKudeaketaren erantzulea: ELECTRICIDAD ZIZURKIL SL\nFormularioaren bidez zuk bidalitako informazioa zurekin erarik erosoenaz komunikatu ahal izateko kudeatzen dugu. Datuen komunikazio eta kudeaketaren oinarri juridikoa legezko eginbehar baten betetzean oinarritzen da, jasotzaileak legezko eginbeharrak betetzeko Administrazio Publiko eskudunak dira.\nFormularioko lege oharrak onartzean, zure izena eta email helbidearen datuak kudeatzeko onespena ematen diguzu zurekiko komunikazioan edo informazioan erabiltzeko.\nZure datu pertsonalak atzitzeko, zuzentzeko edo beharrezkoak ez direnean ezabatzeko eskaera egiteko eskubidea duzu, informazio gehigarrian azaltzen den bezala.\nDATUEN BABESARI BURUZKO INFORMAZIO XEHE GEHIGARRIA\n¿Zein da zure datuen kudeaketaren erantzulea?\nNortasuna: ELECTRICIDAD ZIZURKIL SL\nPosta helbidea: ERNIO BIDEA No3-BAJO ,20159 ZIZURKIL (GIPUZKOA)\nEmail helbidea: ezizurkil@ezizurkil.eus\nZein helbururekin eta zein da zure datu pertsonalak kudeatzeko epea?\nHelburu nagusi bezala interesdun pertsonek bidalitako informazioa kudeatzen dugu beraiekin komunikatzeko edo eginbehar legalek agindutako beharrezko epea betetzeko.\nKomunikaziorako zein informaziorako identifikatze datuak gordeko ditugu interesdunak ezabaketa eskatu arte.\nZein da zure datuak kudeatzeko legitimazioa?\nKudeaketaren oinarria eskatzen zaizun onespena da.\nZeini bidaliko zaizkio zure datuak?\nJasotzaileak legezko eginbeharrak betetzeko Administrazio Publiko eskudunak dira.\nZeintzu dira zure eskubideak zure datuak bidaliz gero?\nEdozein pertsonak berari buruzko datuak kudeatzen ari ote garen baieztatzea eska dezake, eta baita ere bere datu pertsonalak atzitzea, datu okerren zuzenketa eskatzea, edo, nahi izanez gero, beraien ezabaketa eskatzea, arrazoi desberdinen artean, jaso zireneko helbururako iadanik beharrezkoak ez direnean.\nKudeaketaren oinarri legala emandako onespenean datzanean, onespen hori edozein unetan ezeztatzeko eskubidea daukazu.\nHorretaz gain, interesdunek AEPD-n (Agencia Española de Protección de Datos) erreklamazioa aurkezteko eskubidea daukate datuen kudeaketak datuen babeserako araudiarekin bat egiten ez duela iritzita.\nGure jarduerak elektrizitatearen eremu asko hartzen ditu baitan, hala nola : domotika, industri mantenimendu elektrikoa, azterketa termografikoak, led argiztapena eta abar luze bat.\nEtxebizitza eta enpresetan muntaia eta instalazio elektrikoak egiten ditugu.\nZure arazoa 42 urteko eskarmentuak ziurtatzen duen azkartasuna eta bermearekin\nWebartean 2018 I Lege oharrak I Web Mapa I Cookie politika


Ene Kantak, 10 urte doinuz eta dantzaz euskara sustatzen - Diario de Noticias de Navarra\nmiren mindegia / iruñea 10.09.2021 | 19:19\nGaur egun Ene Kantak osatzen duen lan-taldeko kideetako batzuk, Atarrabiako egoitzan. Oskar Montero\nNafarroa Garaitik Euskal Herri osora\nLiburu Magikoa izeneko an-tzerki-ikuskizuna iritsi zen lehen diskoaren ondoren eta, ordura arte Nafarroa Garaian aski ezaguna zen proiektuak Euskal Herri osora egin zuen salto. Herri txikietako eszenatokietan hasi eta, gutxinaka, gune handiagoetarako urratsa eman zuen emanaldi hark zein hurrengoek. "Hasiera hartan hiruron artean egiten genuen dena: Urko, Jesus Irujo eta ni neu". Irujo, proiektuaren hirugarren zutabea, musika ekoizpenaren arlotik zetorren eta beharrezkoa zuen bikoteak, "disko bat nola egin behar den, nola mugitu eta nola saldu" jakiteko. Antzerkiaren eskutik, lan-taldea hazten hasi zen proiektuarekin bat egin zuten bi aktore eta bi dantzarirekin.\nDenbora kontua izan zen YouTubera jauzi egitea. Urbizuk kontatu bezala, orduan Kukuxumusurekin lan egiten zuen marrazkiak sortzeko: "Euren kanalera bideoak igotzen hasi ziren eta pentsatu genuen: zergatik ez gure kanal propiora igo?". Halaxe ailegatu zen sareko eztanda: lehenengo bideoak dagoeneko milioi erdi erreprodukzio baino gehiago dituen bitartean, bi milioitik gohitikoak ere badaude. Tartean, orain artean argitaratutako diskoetan kolaboratu izan duten aurpegi ezagun asko: Manolo García, Kutxi Romero, El Drogas, Aiora Errenteria, Ruper Ordorika, Amets Arzallus€ Ene Kantakekin abesten eta dantzatzen aritu diren talde zabalaren lagin bat besterik ez da. "Argi genuen hasieratik proiektua ezagu-tzera emateko jende ospetsua erakartzea garrantzitsua zela. Ezezkoak jaso ditugun arren, ez da ohikoa izan, erraza izan da jendea inplika-tzea".\n‘Izan zoriontsu’, 16 kantu eta bideoklip biltzen dituen disko berria. Cultura


Zestoako Udal liburutegia liburuak mailegatzen hasiko da gaurtik aurrera | danbolin\nZestoako Udal liburutegia liburuak mailegatzen hasiko da gaurtik aurrera\nZestoako Udal liburutegia herritarrei zerbitzua ematen hasiko da gaurtik aurrera. Koronabirusaren krisiak sortutako egoera dela eta, erabiltzaileek ezingo dute liburutegira sartu. Liburu eta DVD eskerak telefonoz edo posta elektronikoz egin beharko dira eta liburuzainarekin adosturiko orduan liburutegiko atean jasoko dira.\nLiburutegiko katalogoa lotura honetan kontsuta daiteke. Behar duenak telefonoz deitzeko aukera izango du eta liburuzainak emango dizkio gomendioak. Eskaerak liburutegiazestoa@yahoo.es helbidean edo 943 147 816 telefono zenbakian egin daitezke. Mezu elektroniko bat bidaliz gero, erabiltzaileak izen-abizenak, NAN zenbakia eta mailegatu nahi duen liburu edo DVDaren izena adierazi beharko ditu. Eskaerak telefonoz egiteko ordutegia arratsaldeko 16:00etatik 20:00etara bitartekoa izango da.\nSegurtasun neurriak bermatzeko asmoz, liburutegiko sarreran jasoko du erabiltzaileak eskatutako liburu edo DVDea. Maileguak liburutegia itxi aurretik itzuli beharko dira, sarreran jarriko den kaxan eta liburuzainari jakinarazi beharko zaio. Itzultzen diren maileguak katalogotik kanpo egongo dira hamabost egunez eta ondoren, katalogora itzuliko dira.\nSegurtasun neurriak adierazten dituzten errotuluak eskatu daitezke udaletxean\n5.000 maskara banatuko ditu Zestoako Udalak herritarren artean\nZestoako Udalak eta Iraurgi Berritzenek lankidetza hitzarmen berria sinatu dute\nPrevious Article Erabilera bakarreko 1.000 maskara banatuko ditu Udalak aste honetan\nNext Article TAO zerbitzua berriro ere martxan\nZe iritzi duzu usoen inguruan?\nGustuko ditut, ez naute molestatzen\nKopuru kontrolatua izateko neurriak hartuko nituzke\nArazoak sortzen dituzte eta denak kentzeko zerbait egingo nuke\n13 uztaila @ 6:00 pm\n25 iraila @ 6:00 pm - 8:00 pm\n9 azaroa @ 6:00 pm - 8:00 pm\nAlbiste gehiagoMatrikulazio epea zabaldu dute Zestoako haurreskoletanHerriko elkarteek diru laguntzak eskatzeko epea zabaldu duteSegurtasun neurriak adierazten dituzten errotuluak eskatu daitezke udaletxeanZestoako Udal liburutegia liburuak mailegatzen hasiko da gaurtik aurrera\nAlbiste gehiagoZer egin liztor beltzen habiaren bat ikusitakoan?[BIDEOA] Ekainaren 30etik uztailaren 3ra izango da aurtengo antzerki asteaUdako ikastaroak antolatu ditu ZaldikokUdalekuak bertan behera utzi ditu Udalak\nUdako ikastaroak antolatu ditu Zaldikok\n[BIDEOA] Ekainaren 30etik uztailaren 3ra izango da aurtengo antzerki astea\nUdalekuak bertan behera utzi ditu Udalak\n[BALE] Konpondu dute Arteagan ura galtzen zuen arketa\n[ELKARRIZKETA] Berdaitz Landa: “Partida guztietan taldea ondo prestatua egotea nahiko nuke, hasieratik bukaera arte”


elgoibarren.net orainkaria - Aitor Hernandez eta Ander Agirre nagusi Azkarateko Igoeran\nPublizitatea\tAitor Hernandez eta Ander Agirre nagusi Azkarateko Igoeran\telgoiBARREN.net\t2012-07-21 15:22\tAitor Hernandez ermuarrak irabazi du Azkarateko Igoera, bizikletako proban. Txirrindulari profesional izandakoak, gainera, errekor berria ezarri du, hamabost minutu eta bost segundo behar izan baititu Maalatik Azkaratera bitartean 5,9 kilometroko distantzia egiteko. Ander Agirre, eguneko protagonista nagusietako bat ailegatu da bigarren postuan helmugara. Maalara berriz jaitsi eta antxintxikako proban irteera hartu ostean, bera izan da Azkarate gainera iristen azkarrena, 24:17 denborarekin. (sailkapenak eta argazkiak dauzka)\nMaalako jaien barruan II. Azkarateko Igoera antolatu dute gaur (uztailak\n21), txirrindulari zein korrikalarientzat. Txirrindulariak 11:00etan irten dira Maalatik eta Aitor Hernandez izan da Azkarate gainera ailegatzen azkarrena. Txirrindulari ermuarrak iaz Iñigo Lazkanok ezarritako errekorra (15:40) ondu du gainera, hamabost minutu eta bost segundoan geratu du-eta kronometroa. Ander Agirre debagoiendarrak egin du bigarren (15:49) eta iazko irabazlea, Iñigo Lazkano sailkatu da hirugarren postuan. Hamasei minutuz azpitik egitea lortu duen arren, iaz\nbaino denbora txarragoa egin du uztailaren 27an Gasteizen jokatuko den Distantzia Luzeko Munduko Triatloi Txapelketa prestatzen diharduen mendaroarrak. Guztira 42 lagunek bukatu dute proba, denak gizonezkoak.\nII. Azkarateko Igoera korrika (sailkapenak) •Agirre, bigarren bizikletan eta lehena saltaka\nKorrikalariak 12:00etan irten dira Maalatik eta egon da bi probetan parte hartu duen kirolaririk ere. Horietako bat izan da, hain justu, antxintxikako proba irabazi duen Ander Agirre. Bizikletan bigarren egin ostean, korrikako proba irabazi du triatloietan aritu ohi den debagoiendarrak. Hamar segundoko aldea atera dio bigarren sailkatuari, Igon Mancisidor debarrari, helmugan. Bizikletako proban gertatu den moduan, Iñigo Lazkanok egin du hirugarren (15:57). Orotara 23 lagunek lortu dute proba amaitzea. Hemen ere ez da emakumezkorik izan.\nII. Azkarateko Igoera bizikletaz (sailkapenak) Aitor Hernandez Azkarate gainera iristen.\n*Astelehenean gaineratuko ditugu Azkarateko igoerako argazki guztiak.


Baskonia-Alavés Taldea abangoardian hezkuntza arloan. - Saski Baskonia\nEUNEIZ jaio da. European University of Gasteiz, anbizio handiko goi mailako hezkuntza proiektua. Dupla ENTIren (Escola de Noves Tecnologies Interactives) eta EUSESen (Escola Universitària de la Salut i l´Esport) eskutik berme kaudimen eta irakaskuntza arlo arrakastatsu gisa. Baskonia-Alavés Taldeak, Arabako Foru Aldundiarekin eta Vitoria-Gasteizko Udalarekin batera, arabako hiriburuan inpaktu sozioekonomiko bikain bat ekarriko duen unibertsitate berritzaile bat sustatu nahi du. Horrek euskadiko urteko BPGari 29 milioi euro suposatuko dizkio sortuko dituen 500 lanpostu baino gehiagoei esker.\nBaskonia-Alavés Taldeak apustu handia egiten du EUNEIZ erakunde dinamikoa izan dadin. Era berean, Vitoria-Gasteizek buruzagitza izango du formakuntzarako arlo potentzialetan, nazioartekotze-arloan eta I+G+B esparruan.\nEUNEIZek lau urteko iraupena izango duten bost unibertsitate gradu inplementatuko ditu Vitoria-Gasteizen: Eduki Digital Elkarreragileak, Bideojoko eta Aplikatutako Jokoen Sorkuntza Artistikoa, Ekoizpen Musikala, Jarduera Fisiko eta Kirolaren Zientzia eta Fisioterapia.\nHalaber, hiru master ofizial eta eskaintza osagarriak emango dira formakuntza eskaintza askoz erakargarriagoa eta osatua izanez. Unibertsitate eskaintza ekonomia digitalaren esparruan, ezarpen berrikoa da arabako lurraldean baina kirolarekin eta osasunarekin lotutako ikasketek, abangoardiazko formakuntza suposatuko dute aurreko teknologiak aplikatuz.\nHelburua ikasleei erreminta eta konpetentzia hoberenak ematean datza bikaintasun akademikoko profesionalak bihur daitezen. EUNEIZek jakintza-alor anitzaren alde egiten du gizarteari balioa emango dioten diziplina akademikoekin, lau hizkuntzetako ikaskuntzarekin (gaztelania, euskara, ingelesa eta frantsesa) eta nazio zein nazioarteko ikasle zein irakasle truke programa batekin.\nTalentuaren erakarpena eta sustatzea EUNEIZen lehentasunezko bi helburu dira bai proiektuaren abiaratzean; bai geroko garapenean; Baskonia-Alavés Taldeak duen filosofia eta tradizioarekin bat egiten dutelako. Talentu horren biltzeak inbertsio garrantzitsu bat suposatuko du giza kapitalean, hori baita bermerik hoberena EUNEIZ bere inguruan zein nazioartean puntako unibertsitatea bihur dadin.\n2018-19an hasiko da ikasturtea non aurretik aipatutako diziplina bakoitzeko lehenengo graduak eta masterrak irakatsiko diren. Horiek guztiek titulazio ofiziala izango dute. Ikasleen aurreikuspena lehenengo ikastarorako berrehunekoa da, epe ertainera 2000 ikasletara iritsiz formakuntza guztia inplementatuta izatean.


PSE-EE EIBAR: LEGE OHARRA\nIsasi Kalea 2, 20600 Eibar GIPUZKOA-n egoitza duen Eibarreko PSE-EE-k, webgune honen bitartez, bere jarduera eta zerbitzuei buruzko informazioa, erabiltzailearen eskura ipintzen du.\nEibarreko PSE-EE interneten identifikatzeko, www.socialistaseibarreses.com domeinuaren jabe da.\nwww.socialistaseibarreses.com webaren buru-jabetza eta bertan azaltzen diren elementu sortaren eskubideak Eibarreko PSE-EE-k dauzka.\nEibarreko PSE-EE-k, edozein unetan eta aldez aurretik jakin-arazi gabe, bere webgunean jasotzen den informazioaren gain, hala nola webgunearen konfigurazioan edo aurkezpenean aldaketak edo eguneratzeak egiteko ahalmena izango du.\nEibarreko PSE-EE-k ez du bermatzen, alde batetik, akatsik ez dela izango web-era sartzerakoan ezta honen edukian ere, eta, beste aldetik, eduki hori behar bezala eguneratuta egongo denik. Dena den, beharrezkoak diren neurriak hartuko ditu akats horiek saihesteko eta, horrela behar izanez gero, ahalik eta azkarren konpondu edo eguneratzeko.\nBai web-erako sarrera, bai bertan dagoen informazioaren erabilera, erabiltzailearen ardurakoak izango dira. Aipatutako sartzeak edo informazio erabilerak sor dezakeen ondorio edo kaltearen inguruan, Eibarreko PSE-EE-k ez du inolako erantzukizunik izango, bere eskumenen erabilera zehatzetan jarraitu behar dituen legezko xedapenak ezartzearen ondorioak diren egintza guztietan izan ezik.\nEibarreko PSE-EE-k ez du bere gain hartzen web-ean aipatzen diren hirugarrenekin egindako estekaduren konexio edo edukietatik sor daitekeen inolako erantzukizunik.\nWeb honek duen informazioa baimenik gabe erabiltzeak eta baita ere Eibarreko PSE-EE-ren jabego intelektual eta industrialaren eskubideetan sorturiko kalte eta galerek, legez dagozkion egintzak erabiltzeko bidea emango diote eta, horrela badagokio, horren ondorioz diren erantzukizunetara.


Bilboko Udal Musika Bandeak hilaren 14an hasiko diran 'Topaketak' aurkeztu ditu - bizkaie.biz\nBilboko Udal Musika Bandeak hilaren 14an hasiko diran 'Topaketak' aurkeztu ditu\nBizkaie! 2018-09-13 11:30 Musikea\n2019ko urtarrilaren 27an, estreinaldi batez gozetako aukerea izango da: Fayos Jordánen Clouds and Shadows.\nBilboko Udal Musika Bandeak sekulako zuzendari gonbidatuak izango ditu: Laszlo Marosi eta Yves Segers nazinoartekoak edota Borja Martínez Alegre Bilbao Musikako II. Zuzendaritza Orkestralaren Topaketen irabazlea. Urtarrilaren 8 eta 11 bitartean egingo diran III. Topaketetan Franco Cesarini zuzendari eta konpositore suitzar ezagunak jardungo dau irakasle gonbidatu legez.\nEgunotan, Bilboko Udaleko Kultura Zinegotziak, Nekane Alonso; Bilbao Musikako Zuzendari Kudeatzaileak, Ana Madariaga, Bilboko Udal Musika Bandako Zuzendari Titularrak, José R. Pascual-Vilaplana eta zuzendariordeak, Iñaki Urkizu, musika Bandearen 2018-2019 denporaldi barriko kontzertu programea aurkeztu dabe.\nTopaketak izeneko denporaldi barria bariku honetan hasi, irailaren 14an, eta apirilaren erdialdean amaituko da. Ohikoa dan legez hiru antzeztokitan izango dira kontzertuak da: Azkuna Zentroan, Euskalduna Jauregian eta Bilboko Juan Crisóstomo de Arriaga Konserbatorioan. José R. Pascual-Vilaplana zuzendari titular eta artistikoak zehaztu dauen laugarren denporaldia da hau.\nTopaketak Bilboko Azkuna Zentroan hasiko dira\nDenporaldi barriaren lehenengo kontzertu biak Azkuna Zentroa izango dabe eszenatoki nagusi eta biak 19:00etan hasiko dira. Lehenengoa bariku honetan bertan izango da, irailaren 14an, Topaketak historiagaz izenpean. José R. Pascual-Vilaplana zuzendari titularrak berak zuzenduko ditu Fontinens, Paisajes de la Reconquista, Despertaferro, Jericho eta La Inmortal obrak interpretauko dituen Bandako 45 musikariak.\nBigarren emonaldia, Topaketak mitologiagaz, irailaren 28an, barikuan, egingo da. Kasu honetan Orkestrako zuzendaritzeari buruzko II. topaketen irabazleak, Borja Martínez Alegrek, hartuko dau batutea; Bryant, Gotkovsky, Lancen eta Kosmicki egile klasiko eta gaur egungoen eskutik mito eta elezaharren gomuta soinuduna eskainiko dau.\nUrritik aurrera Bandea Euskalduna Jauregira bueltauko da\nAzkuna Zentroko kontzertu bi horreen ondoren, Bilboko Udal Musika Bandea Euskalduna Jauregiko Auditoriora itzuliko da. Jardunaldiak domekatan, eguerdiko 12:00etan izango dira eta 5 euroko kostua izango dabe. Sarrerak zenbakituak izango dira eta Euskalduna Jauregiko txarteldegietan, www.euskalduna.eus webgunean eta Kutxabank-en zerbitzu anitzeko kutxazainetan erosi ahal izango dira.\nHerritarrei kulturea hurreratzearen Bilboko Udalaren helburu estrategikoari jarraituz, Bilbao Musikak Udal Bandearen kontzertuen denporaldia 65 urte baino gehiagoko persona eta gazteak kultura musikalean sartzea errazten dauen ekimenagaz hastea erabagi dau. Horregatik, 2018ko urritik aurrera, bai 65 urte baino gehiagoko persona, erretiratu eta pensinodunek, baita Gazte-txartelaren jaubeek (14 eta 29 urte artekoak) be sarrerak erosterakoan deskontuak izango ditue. Kolektibo horreetako persona bakotxak sarrera 2 erosi ahal izango ditu, 4 euroan bakotxa.\nEuskalduna Jauregiko lehenengo kontzertua urriaren 7an, domekan, izango da. Topaketak erritmoagaz jardunak José R. Pascual-Vilaplanak zuzenduko dau eta Conrado Moya perkusionistearen laguntzinoa izango dau. Urriaren 21ean Bandea eszenatokira bueltauko da Tokapeta hungariarrak izenekoagaz. Kasu honetan,\nLaszlo Marosi hungariarrak zuzenduko dau ekitaldia.


Azoka garaile Patata Tortilla Pintxoaren I. Hamabostaldian - - Aiaraldea.eus\nAzoka garaile Patata Tortilla Pintxoaren I. Hamabostaldian\nApill 2021-12-01 07:00\nAzaroko azken hamabostaldian zehar Laudioko patata tortilla pintxoaren ibilbideaz gozatu dugu.\nLehenik eta behin, eskerrak eman nahi dizkiegu ibilbidea egin duten eta parte hartu duten herritar guztiei.\nAzoka tabernak lortu du boto gehien ibilbidea osatuz parte hartu duten bezeroen partetik. Haitzulo Barri eta Herriko Etxea ere nabarmendu nahi ditugu, bigarren eta hirugarren geratu baitira, hurrenez hurren.\nAtzo goizean egin zen zozketa, eta Eneko Aretxagak irabazi du bi lagunentzako asteburu bateko vip kutxa baten sari izarra. Azokako tortilla bat ere egokitu zaio. Gainera, Maider Lorenzo izan da bigarren postuan geratu den tortilla eraman duena, Haitzulo Barrikoa, hain zuzen.


Cifuentesen egoerak kezka sortu ote zuen Sabin Etxean? | herria | GAUR8\nCifuentesen egoerak kezka sortu ote zuen Sabin Etxean?\nUrkulluk sortutako baldintzek eskaintzen duten potentzialtasuna kamustu egin nahi du, egiten ari dena egin daitekeen gauzarik onena omen delako. Maila orokorra jaitsi nahi du eroso egoteko\nAzkenaldian Espainiako haizeek hemengo bazterrak harrotzen dituzte. Cristina Cifuentes Madrilgo Erkidegoko lehendakariak epaitegietako bidea har zezakeela-eta, sekulako aparra sortu zen joan zen asteartean ordu batzuetan. Delituak leporatzen zizkion Guardia Zibilaren txosten batek. Nahikoa zantzu ba omen zegoen. Epaileak, fiskalak eta Cifuentesek berak apokalipsia zirudiena indargabetzea lortu zuten, epaileak eta fiskalak ez dutela ikertzeko asmorik esan eta Madrilgo lehendakaria babes horrekin jendaurrera irten ostean. Gaitz erdi, oraingoz, nahiz eta arriskua hor dagoen, eta susmoa ere bai: Cinfuentesena ez ote den alderdi barrutik etorritako erasoa izan. Bera ere ez omen da ondokoez fio.\nPolizia txostena kaleratzeak Cifuentesen gainbehera zekarrela zirudien ordu horietan zenbait bihotz taupadarik gabe geratu ziren, jadanik ustelkeria ez baitzen aurreko gobernuetara (Agirre, Granados, Gonzalez..) mugatzen. Oraingo agintariak kolpatzen zituen zuzen-zuzenean. Akabo birsorkuntzaren mezua, akabo Madrilgo Gobernua sostengatzen duen ituna, fini belaunaldi berri bat badatorrela irudikatzeko aukera bera ere. Cifuentes omen zelako ustelkeriaren kontra borrokatzera zetorrena. Bai, taupadarik gabe geratu ziren bihotz asko, baina, beharbada, ez soilik Madril aldean. Akaso, Sabin Etxean ere susto ederra hartuko zuten.\nIzan ere, Kupoaren akordioa sinatu behar zuten egun gutxira, eta jelkideek PPri Estatuko aurrekontuetan eman behar dioten babesa edonon da mintzagai. Ustelkeriaren kiratsa jasanezina zen akordio horiek erdietsi zituztenean, baina Cifuentesen kapitulu berri horrek, hasierako bertsioan bederen, are eta estutasun handiagoa sortu ahal zion EAJri, eguneroko ezustekoetan murgilduta.\nHori dena gutxi ez eta politikoki beste argazki esanguratsu bat ere ikusi dugu: EAJk Mariano Rajoyren aurrekontuei babesa emango dio Gasteizko Legebiltzarraren hitzaren kontra, ganbarak gehiengoz bozkatu baitu haiek errefusatzeko. Madrilen alde Legebiltzarraren irizpidearen kontra, bide autonomikoaren bertsio surrealista samarra.\nEgonkortasunari eman nahi dio balioa EAJk, beste edozeren gainetik. Kupoaren akordioa ona dela dio. Gurea zena berreskuratzeko PP ahul egotea aprobetxatu omen dugu. Aldebikotasuna deitzen diote horri. 2018rako hauteskundeak aurreratzen badituzte –hala izango dela dio batek baino gehiagok–, ea Espainiako Kongresuko eserleku banaketak aldebiko harreman hori bermatzen duen berriro ere. Burujabetza partekatua deitzen diote horri, antza.\nEgindakoarekin paparra atera du Gasteizko Gobernuak. Egon gintezkeen egoerarik onenean gaude. Hauxe da topea. Eta hortxe dago, bada, koxka. Euskal Herrian izan daitezkeen aukerei eta indarrei topea jarri nahi izan baitiote jelkideek, une historikoak garapen handiagoa eskaini arren. Ikusi besterik ez dago, esate baterako, Gasteizko Legebiltzarraren osaketa. Estatuaren proiektua krisian dago, Kataluniak ibilbide luzea egin nahi du… eta, egoera horretan, Urkulluk sortutako baldintzek eskaintzen duten potentzialtasuna kamustu egin nahi du, egiten ari dena egin daitekeen gauzarik onena omen delako. Maila orokorra jaitsi nahi du eroso egoteko.\nFase historiko oso gogorretik gatoz. Oraindik haren arrangura ez da apaldu, kartzeletan ehunka euskal militante egoteak adierazten duenez, baina espero zitekeen ziklo berri honek bestelako anbizio bat merezi izatea, Euskal Herria beste egoera batera eramateko prozesu oso bat egiteko.\nOndorio bat atera dezakegu dagoeneko: egoera gogor batetik egoera zail batera pasatzen ari gara. Zaila baina erabakigarria. •